text:
Kumpulan Babasan jeung Paribasa Sunda
Numutkeun keterangan dina kamus, Babasan teh “ucapan matok nu dipake dina harti injeuman”; dupi Paribasa nya eta “ucapan matok, saeutik patri nu mangrupa silokaning hirup (pituah, piluangeun jsb)”. Nanging wates eta dua rupi pakeman basa sering samar karaosna. Numawi rupina seueur oge babasan sareng paribasa anu paliron tempatna. Ku margi eta, upami salahsawiosna teu kapendak dina bagian babasan tiasa dipilari dina bagian paribasa atanapi sawangsulna.
KATERANGAN & PITUDUH
A. Sadayana babasan sareng paribasa disusun numutkeun abjad, mung teu aya anu nganggo aksara : F, Q, V sareng Z.
Nu dianggo patokan dina nempatkeun salahsawios babasan/paribasa, nya eta kecap anu tiasa dianggap mangrupi kecap poko tina eta pakeman basa. Dina paribasa anu panjang, kecap anu mangrupi poko the tiasa langkung ti hiji, upamina bae dina : ”Gunung luhur bisa diukur, laut jero bisa dijugjugan, tapi hate jelema najan deet moal kakobet”.
Kecap-kecap: gunung, laut, hate, kobet tiasa dianggap pokona, sarta ku kituna eta paribasa bakal kapendak dina bagian : G, H, K jeung L.
Dupi hartosna mung diterangkeun dina nu kapendak pangpayuna bae, dina nu sanesna mah dicekapkeun ku : il. GUNUNG (=ilikan/tingali GUNUNG).
Babasan/paribasa anu pokona mangrupi kecap-rundayan kedah dipilari dina leresan kecap-asalna, sapertos : “Ngajul bulan (bentang) ku asiwung”, kedah dipilari dina ADJUL; “Kaciwit kulit, kabawa daging” dina CIWIT sste.
B. Kecap-kecap wancahan nu dianggo mung:
At. = atawa
Il. = ilikan
Jsb. = jeung sabangsana
Jst. = jeung saterusna
Jste. = jeung sajaba ti eta
Sab. = sabangsana
Sap. = saperti
Sbl. = sabalikna
Up. = upama
BABASAN SUNDA
ABANG - Abang-abang lambe = beureum biwirna wungkul, ukur keur ngagenahkeun hate nu sejen.
ABONG - Abong biwir teu diwengku = sagala dicaritakeun teu jeung jeujeuhan.
- Abong letah teu tulangan = ngomong sangeunahna, kajeun matak teu ngeunah ka batur.
ACAK - Ngacak ngebur = kokomoan, mangpang meungpeung.
ACAN - Teu burik-burik acan = salamet teu kabeunangan ku musuh.
ADAM - Tapel adam = tempat dilahirkeun atawa tempat pinanggih jeung ajal.
ADIL - Adil palamarta = kacida adilna.
ADOL - Atah adol = kurang ajar.
‘AEN - Keuna ku ‘aen = meunang cocoba lantaran loba tuing nu muji, sarta tara nyebut “alhamdulliah”.
AJAK - Ajak jawa = tawar gatra, ngajak tamba teu hade.
AKAR - Nete akar ngeumbing jangkar = seseleket, jarang jalan rumpil.
AKI - Kawas aki-aki tujuh Mulud = kawas nu geus kolot pisan, padahal ngora keneh.
AKU - Aku-aku angga = ngaku barang batur, majar anuna.
ALA - Rambay alaeun, raweuy beuweungeun = subur ma’mur, loba dahareunhasil laut.
ALAH - Tarik alahbatan mimis = tarik pisan.
ALEUT - Ngaleut ngeungkeuy ngabandaleut, ngembat-ngembat nyatang pinang = ngaleut panjang pisan.
ALEWOH - Bodo alewoh = bodo tapi daek tatanya.
ALIP - Teu nyaho di alip bingkeng = buta hurup.
ALONG - Along-along bagja = teu tulus meunang bagja.
AMBA - Ditegalambakeun = dilurkeun, teu diurus, kebon jsb.
AMBEK - Ambekna sakulit bawang = babari ambek.
AMIS - Geus turun amis cau = geus tembong kawanitaanana, geus beger.
- Amis daging = mun raheut sok jadi radang (cara nu boga kasakit gula).
AMPAR - Saampar samak = (lahan) sagebleg jeung kaayanana meh sarua.
AMPROT - Bosongot bade amprotan = pikagimireun, pasemon jagoan.
ANAK - Anak tilu keur kumusut = upama geus boga anak tilu, awewe nu teu bisa ngurus awak katenjona sok karusut. ( Anak hiji keur gumeulis, anak dua keur gumunda [lumenjang], anak tilu keur kumusut).
- Teu sanak teu kadang = teu boga baraya pisan.
ANDEL - Matak andel-andeleun = matak ngurangan kapercayaan nepi ka handeueul nu nitah.
- Nyieun piandel = nyieun piheueuh, ngatur carita bohong ngarah dipercaya.
ANGEN - Ngeunah angeun, ngeunah angen = hirup cukup dahar pake serta runtut-raut jeung pamajikan.
ANGGEUS - Anggeus-anggeusan = bebeakan
ANGIN - Henteu unggut kalinduan, henteu gedag kaanginan = pageuh nyekel tangtungan sorangan, henteu kapangaruhan ku ruruba jsb.
ANGIR - Ka cai diangir mandi, batu lempar panuusan = lemah-cai, bali geusan ngajadi.
ANGKLUNG - Nu burung di angklungan, nu edan di kendangan = naggap carita gedebul rahul, malah dihaja sina leuwih ngabuih.
- Ngadu angklung = papaduan, parea-rea omong nu taya gunana.
ANJANG - Atah anjang = arang anjang.
ANJING - Kawas anjing kadempet lincar = keukeuleuweuhan teu puguh.
- Aya nu dianjing cai = aya nu diheroan.
- Ti kikirik nepi ka jadi anjing = ti bubudak nepi ka sawawa.
- Kawas anjing tutung buntut = ijigimbrang teu daek cicing.
- Pageuh kancing loba anjing = taki-taki mageuhan tulak, bisi aya bancang pakewuh.
ANJUK - Nganjuk kudu naur, ngahutang kudu mayar = sabalikna tina hutang-hatong.
- Nganjuk teu naur, ngahutang teu mayar = ngajeblug.
ANUT - Sapi anut ka banteng = awewe nurut ka salaki.
ANYAR - Dihin pinasti anyar pinanggih = sagala anu kaalaman ayeuna saestuna geus ditangtukeun ti heula ku Pangeran.
APAL - Geus apal luar jerona = geus nyaho kalakuan jeung tabeatna.
ARAH - Ngarah sahuap-sakopeun = usaha leuleutikan, neangan rejeki saharitaeun.
ARIT - Tumenggung sundung patih arit = lain turunan menak, sanajan jeneng (pamoyok).
ASEUPAN - Kawas bujur aseupan = diuk teu daek cicing.
- Matak tibalik aseupan = matak teu bisa nyangu.
ASIH - Taya dunya kinasihan = euweuh barang nu dikoretkeun pikeun kabagjaan jalma nu dipikanyaah.
sumber: jerry (abig)


c: text/html

text:
Umang
Umang, disebut ogé kumang mangrupa Dékapoda crustacea ti superfamili Paguroidéa, béda ti keuyeup dina infraordo Brachyura. lolobana umang ngeusian cangkang pikeun ngajaga abdoménna nu leuleus. Nu geus kanyahoan aya kana 500 spésiés di sakuliah dunya; najan lolobana akuatik, aya ogé sababaraha spésiés darat.
Umang laut nu ilahar dipiara[édit | édit sumber]
Aya sababaraha spésiés umang nu ilahar aya di pasar akuarium laut. Mangpaat spésiés omnivora atawa hérbivora ieu nyaéta pikeun ngahakanan gang-gang jeung pasésaan lianna.
Umang Karang Beureum (Red Reef hermit crab, Paguristes cadenati), mangrupa spésiés nu payu di pasar, ku sabab lucu: awakna beureum caang, lebah panonna konéng, sarta ukuranana tetep leutik (kira 2–5 cm). Nu leuwih leutik di antarana umang sébra (sukuna coklat polét bodas), umang tip-beureum, jeung umang suku-bulao. Nu ilahar dikukut di AS mah umang Karibia (Coenobita clypeatus) jeung umang Pasipik (Coenobita compressus), sedengkeun di Éropa mah umang biasa (Pagurus bernhardus). Najan lolobana mah nu didagangkeun téh umang leutik, aya ogé nu bisa tumuwuh nepi ka badag (nu ti basisir pasipik mah bisa nepi ka 30 cm) sarta sok ngahakanan batu karang jeung sato lianna.
Umang biasana paling cocog hirup dina salinitas antara 1,023 jeung 1,025, sarta suhu antara 4-14°C (spésiés sedeng) nepi ka 24-27 °C (spésiés tropis), katut gang-gang sarta rupa-rupa 'imah' sangkan umangna bisa milih nu cocog.
Umur[édit | édit sumber]
Umur hirup umang rupa-rupa pisan. Mun nu dikandangan, umurna dua nepi ka lima taun, tapi mun dipiara bener-bener mah bisa nepi ka likuran taun atawa leuwih. Kungsi ogé kabéjakeun aya umang nu umurna nepi ka 70 taunan, tapi ieu mah ukur kasus husus.
Baca ogé[édit | édit sumber]
Rujukan[édit | édit sumber]
- Hermit crab, Wikipédia édisi basa Inggris (23 Maret 2006)
- Harvey A. & Brodie R., (2001). "Development of the terrestrial hermit crab, Coenobita compressus, in the laboratory". Journal of Crustacean Biology, 21:715-732.
- ITIS Standard Report Page: Paguroidea
Tumbu kaluar[édit | édit sumber]
- All Things Crabby Hermit Crab Blog.
- Hermit Crab Care Guide
- Crab Street Journal.
- CrabbyTalk - Hermit Crab Care and Pictures.
- Epicurean Hermit.
- Hermie Der Einsiedlerkrebs.
- Hermit Crab Addiction.
- Hermit Crab Association.com.
- Hermit Crab Association.
- Hermit-Crabs.com.
- Hermit Crabs R us
- Landhermitcrabs.com.
- Land Hermit Crabs.net.
- The Land Hermit Crab Owners Society.
- Naturally Crabby.

robotstxt: allowed

filter: keep


text:
Rancah, Ciamis
Rancah nyaéta hiji kacamatan di Kabupatén Ciamis, Propinsi Jawa Barat, Indonésia, kira-kira 38 kilométer ti pusat kota kabupatén Ciamis. Daerah Rancah kakoncara hiji daerah anu ngahasilkeun mangpirang hasil pertaniana utamana kalapa. Masyarakat Rancah kakoncara religius jeung malotekar. Asal ngaran Rancah dicokot tina kecap ranca, nu hartina "situ leutik".
Wates Wilayah[édit | édit sumber]
Geografis[édit | édit sumber]
Administratif[édit | édit sumber]
Transportasi[édit | édit sumber]
transportasi ka/ ti rancah kawilang gampilna aya sababaraha akses jalan nu utama ti jalan propinsi ciamis-banjar tiasa belok di Cisaga atanapi jalan propinsi ciamis-cirebon tiasa belok di hayawang kec. kawali via rajadésa.., sareng aya kénéh akses jalan nu laina. Angkutan tiasa nganggo mobil elep (istilah urang sunda), rancah-banjar,rancah-ciamis atanapi rancah-bandung/ jakarta. masalah transportasi mah kawilang gampil tur loba.


text:
CONTOH SAMBUTAN BAHASA SUNDA MASRAHKEUN CALON PANGANTEN PAMEGET
Advertisement
ku Alimudin S.Pd.I
Bismillaahirrahmaanirrahiim,
Assalamu'alaikum Wr.Wb.
Alhamdulillahi rabbil 'alamiin, washalatu wasalamu ala asrofil anbiyai walmursalin wa'ala alihi washohbihi ajmain. Robbisrohli sodri, wayasirli amri wahlul ukdatamillisaani yafqohu qouli.
Para wargi anu sami dimulyakeun ku Alloh, sumangga urang sami-sami nagdo'a ka nu kagungan ieu alam katut sapangeusina, urang neda jiad ijabahna mugia ieu pamaksadan ginanjar karahayuan.
Dulur-dulur anu sami kumpul, sanak baraya nu pada aya, sepuh anom jaler istri, kalayan asmana sepuh miwah kulawargina cep..........Tipayun mugi sih panghaksami, reh sim kuring saabringan, cunduk rusuh datang geura, tanding walik muru pasir, tanding julang muru rangrang, tanding jogjog moro mondok, moro panonobanana
Dupi anu dimaksad, ieu nganteur nu teu ludeung, nu hoream datang nyorangan, pun anak wasta................ Inyana, mun peuting teu genah cicing, mun beurang teu puguh lampah, suda dahar suda polah, henteu puguh rarasaan. Singhoreng sabada dititenan, cenah katiir jamparing asih, karuncang panah asmara, bareuh asa nyanyautan. Langkung ti kitu cenah, parantos titp asih nunda subaya, nyumponan jangji pasini, sadusikum ka bale nyungcung. Kantos nyobi-nyobi diheureuyan, nguji pamadegannana.disisilihan wanoja lian. Singhoreng gilig pikir buleud tekad, teu kalis ku nu gareulis, teu sadrah ku dibeberah, majarkeun teh, mun abdi pareng jadi jeung anjeuna, bangun moal pegat son, ari margi, duriat mandean gunung, cinta mandean sagara, kembang cinta terus mangkak, leleb moal manggih ganti, geus saati geus sapikir. Kumargi sakitu atuh mangga ieu nyanggakeun pun anak, mugi kebesan keresa nampi. Geus puguh galurna catur, negmbat papayan sajarah puguh gigirangannana. Mun kitu titis tulis ti ajali, jodo rusiah pangeranteu aya nu mustahil. Mung hatur uninga, pun anak teh badag soteh warugana, elmuna mah hejo tur bangbangan keneh, masih didikeun atikeun kalayan kasobaran. Percanten ka ki besan nu landung kandungan laer aisan, leuleus jeujeur liat tali.
Kalih ti eta deuiah, cundukna ieu si utun datangna ieu si ujang, estu lugag-legog bari lengoh datang bari keupatnampah, teu aya jingjing bawana. Sakadar ugal egol nyoren pestol, mamanggul talutug nahun, aseuk maneuh pancir waris, nini aki. Bahanna ti paku jajar, waja perak beusi akas, disipuh ku kayu garui dipancaran ku samida, matih beunang nganaatan. Hatur lumayan, keur ngaseukeun bibinihan, binih asih tangkal duriat, di huma leuweung larangan nu aheng kabina-bina tacxan kagadabah jalama. Kibesan! Dalah dikumaha atuh, sakieu geuning buktina, dibeber-beber kalah soeh, dikenyang-kenyang karah bedah, lieuk euweuh ragap taya> mung tekad ngakar maneuh jero manah meleuleuheungkeun tuang putera, rek dipetik dipimilik, dipajang dina jambangan, didamel jimat paripih. Mung tamba pamali teuing, nyanggakeun saaya-aya, batok kohok, piring semplek, beas sasiki, gula sapasi, paris ipis tamba tiris, sendal capit keur ka cai. Sanes teu nyaah sanes teu hormat ka si Ujang ka si nyai, sakieu geuning buktosna, tumamprak sadaya-daya.Mungguh sepuh sakadar sumambung du’a, dahupna ieu barudak aya dina akajanglaran, sial dangkalna, sue naasna, geus ditalangan ku apana ku emana, barudak mah mugia laki rabina dipareng panjang punjung panjang yuswana ginuluran karahayuan, negrak di hanjuang siang.
Sakali deui nyanggakeun ieu pun anak, mugi ditampi sapamakasadannana, paripaos getihna satetes, ambekananana nu sakesotan, indit peuting miang beurang, labuh di curug, rag-rag di jungkrang, dengdek mahekun condong namp[lokekeun nyanggakeun ka ki besan nu wijaksana.
Pungkas asur, beurat hate hese kacap, teuleum teu werat ka dasar, ka leuwi tangeh rek nepi, nyanggakaun sadaya-daya, cag dugi kadinya.
Wassalamu’alaikum Wr.Wb.
Advertisement


text:
Panganteur
Prabu Kean Santang nyaéta pangéran putra Raja Siliwangi di Karajaan Padjadjaran. Kacaturkeun hiji poé Kean Santang keur ngukur diri nguji kasaktén, “Naha di ieu dunya aya jalma nu gagah jeung sakti nu bisa nandingan kaula?”. Teu lila ti harita Prabu Kean Santang ménta idin ka Raja Siliwangi pikeun miang rék néangan pilawaneun. Meunang béja ti batur, yén di tanah Arab aya hiji jalma sakti nu katelah Bagénda Ali. Teu ngadagoan isuk, Prabu Kean Santang tuluy ngajugjug ka tanah Arab. Saacan bisa nangtang jeung tarung ogé, Prabu Kean Santang teu bisa nyabut iteuk nu ditancelbkeun ku Bagénda Ali. Nya ti harita Kean Santang tuluy asup Islam, sarta ngawanohkeun tur ngajarkeun Islam ka rahayat di Karajaan Padjadjaran.
Sabada asup Islam jeung ngarti kana atikan Islam, Prabu Kean Santang nu satadina adigung adiguna, ngarasa élmuna euweuh nu nandingan téh kiwari mah jati patukangtonggong. Basa saacan mulang ka lemah Padjadjaran tur boga niat hayang ngislamkeun karaton Padjadjaran téh ngumaha heula ka Bagénda Ali.
“Duh Bagénda Ali, kuring téh apan pangarti mah batan sakieu buktina. Kari-kari ayeuna kudu bisa mawa béja ngeunaan atikan Islam nu sakieu linuhungna ka baraya kaula di lemah Padjadjaran.”
“Teu kudu mangmang, pék tepikeun naon waé pangarti nu aya di anjeun! Tepikeun sok sanajan sakecap ogé.”
Prabu Kean Santang keukeuh haténa teu yakin. Keukeuh masih kénéh ngarasa aya kakuranganana dina dirina. Masih kudu guguru terus ka Bagenda Ali. Hiji poé, tuluy Prabu Kean Santang ngumaha deui ka Bagénda Ali.
“Bagénda, kuring téh sabada taluk ku salira, kedal jangji dina haté mun mulang ka lemah Padjadjaran téh hayang aya manpaatna keur rahayat di ditu. Cadu mulang mun éta niat can kayakinkeun baris kalaksana. Kari-kari ayeuna ngan bisa mawa kanyaho nu sakieu ayana. Kuring keukeuh hayang aya manpaatna pikeun rahayat di Padjadjaran nu baris karasa ku saréréa, karasa ku bangsana kalawan teu diwilah-wilah.”
Bagenda Ali uleng mikir sakedapan. Teu lila tuluy masrahkeun iteukna ka Prabu Kean Santang.
“Bawa ieu iteuk kula ka karajaan andika. Jig geura mulang isuk-isuk. Sanepina di lembur, tancebkeun ieu iteuk dinu taneuh gawir.”
Sanggeus diyakinkeun kitu mah, Prabu Kean Santang tuluy mulang ka lemah Padjadjaran. Sanepina di Padjadaran, tuluy nancebkeun iteuk saperti nu amanatkeun ku Bagenda Ali.
Isukna, isuk-isuk kacida kagétna Prabu Kean Santang, sabab iteuk nu ditanclebkeun téh jadi hiji tangkal nu daunna aripis lalencop. Beuki lila éta tangkal téh beuki ngajangkungan nyelengceng. Tina sela-sela handapna barijil iteuk nu sarupa. Beuki lila iteuk Bagenda Ali téh beuki ngareaan, tur rupana jadi hejo jeung bubukuan.
Lila kalilaan, éta tangkal nu asalna tina iteuk Bagenda Ali téh beuki ngalobaan. Prabu Kean Santang helokeun ningali kaayaan kitu, jeung can ngarti tangkal naon éta tur gunana pikeun rahayat Padjadjaran naon.
Lila kalilaan mah kajawab naon-naon pananya Prabu Kean Santang téh, naon nu diomongkeun ku Sayidina Ali kabuktian. Sabab éta tangkal nu nepi ka kiwari nelah tangkal awi téh kacida kaarah manpaatna jeung kapakeuna ku jalma-jalma di karajaan padjadjaran. Atuh tangkal awina nyebar kamamana, malah loba urang karajaan nu kasabna gumantung kana awi.
Nya tina awi éta loba pakakas sapopoe jeung jadi hiji tangkal nu kacida pentingna pikeun hirup huripna jalma. Tangkal awi nu jadi digawir jadi tangkal nu kacida hadéna pikeun mahing urug. Tangkalna bisa dipaké nyieun imah, dipake nyieun pakakas sapopoe saperti carangka, rancatan, boboko, hihid, jeung sajabana. Malah aya ogé awi nu bisa didahar (humut).
Sabada Islam jeung tangkal awi nu dibawa ku Prabu Kean Santang ti tanah Arab tumuwuh di Padjadjaran, tatar Sunda jadi hiji tatar nu gemah ripah loh jinawi. Jadi lembur nu subur makmur tug nepi ka kiwari. Sanajan ramana ku anjeun teu lebet Islam, Prabu Kean Santang ngarasa bagja lantaran awi bawana bener-bener bisa mangpaat keur balarea kalawan teu pilih-pilih jalma. Kabéh butuh, ku kabéh karasa manpaatna. *** Cisompet 2013
awi ngora anu tiasa dipasak (diangeun nganggo cipati) di Cianjur mah disebatna iwung.


text:
Table of Contents
Disalibkeunana Al-Masih Sareng Pangaruhna Kangge Islam
Perkawis disalibkeunana Al-Masih parantos ngajantenkeun ayana patukangtonggong pamadegan dikalangan umat Islam. Sanaos Al Qur'an parantos nyebatkeun pupusna Al-Masih sateuacan munggah-Na ka sawarga, ahli agama Islam teu gaduh pamadegan anu sami dina napsirkeun "inni mutawaffeeka" (anu ditapsirkeun "ngadugikeun anjeun dina dinten ajal anjeun" - Al Qur'an sareng tarjamahna. ed 1971) di lebet Surat Ali Imran 55. Sapalih nyarioskeun yen istilah ieu aya patalina sareng istilah "maot", namung sapalih deui teu percanten yen Al-Masih teh leres pupus. Seueur pamadegan dina hal ieu, anu muasalna ti sakola-sakola Islam anu kawentar, sapertos ahli-ahli nyaeta Al Tabari sareng Al Zamkhashri, oge nu sanesna.
Sababaraha jalmi gaduh pamadegan yen istilah ieu teh hartosna:
Kulem- Al Muthana nyarioskeun, "Abdi dicariosan ku Ishaq (sapertos anu dicarioskeun ku Abdul Allah Ibnu Jaafar sareng Al Rabia ka anjeunna) yen 'inni mutawaffeeka' hartosna 'kulem dina kaayaan maot sareng Gusti ngagugahkeun Mantenna tina kulem-Na.'"
Panyumponan- dicarioskeun ku Ali Ibnu Suhail sareng Domra Ibnu Rabia sareng Ibnu Suthab sareng Matar Al-Waraq, anu nyarioskeun hartosna, "Kami, Allah ngumpulkeun maneh ti dunya lain ku karana maot."
Nyepeng atanapi ngawasaan- Yunis nyarios Ibnu Wahab sareng Ibnu Zeid nyarioskeun ka urang sadaya yen kecap tadi teh ngandung hartos "Kami nyepeng-ngawasaan maneh. MantenNa teu maot sareng moal maot dugi ka MantenNa maehan anti Al-Masih. Saatos kitu nembe MantenNa maot."
Abu Jaafar Al Tabari ngahubungkeun hal ieu sareng hadits Muhammad anu nyarioskeun "Isa, putra Maryam, bade lungsur sareng maehan anti Al-Masih, teras bade jumeneng di dunya kangge samentawis waktos (anu henteu ditangtoskeun) saatosna MantenNa pupus sareng umat Muslim bade muji ka MantenNa.
Golongan anu nyepeng pamadegan yen hartosna istilah ieu oge gaduh panapsiran tina carios ieu:
Al Muthana nyarios, saluyu sareng Abdul Allah Ibnu Salih sareng Muawiheh sareng Ali Ibnu Abbas yen "inni Mutawaffeeka" hartosna "Kami ngajieun maneh paeh."
Ti Ibnu Hamid, sapertos anu dicarioskeun ku Salma sareng Ibnu Ishaq sareng Wahab Ibnu Munabbih, "Allah parantos ngajantenkeun Isa, anak Maryam maot salami tilu jam sareng teras ngagugahkeun MantenNa" (Jamia al bayan 3:289-292).
Tapsiran Al Imam Al Razi, asalna tina kutipan abdi dina ayat-ayat anu bade disebat ieu: "Ya Isa, saenyana Kami ngajieun anjeun maot sareng ngaunggulkeun (darajat) anjeun ka Kami," ieu mintonkeun yen Allah khusus ngaunggulkeun Mantenna. Kahiji 'Inni Mutawaffeeka' ku jalaran ngaunggulkeun Mantenna, sareng ayat sanesna anu asalna ti Al-Masih Ku Manten, anu seratana, "Sawaktos Anjeun nyandak sim abdi, Anjeun nyalira anu ngaping maranehna," nyaeta anu ngaping Anjeunna.
Ahli-ahli tapsir gaduh pamadegan anu benten kana dua ayat ieu di lebet dua cara. Sapalih nampi ayat-ayat ieu ku cara hurufiah, sedengkeun nu sanesna ningal ayana hartos anu katutup di lebetna.
Golongan anu kahiji nyarios, "Mutawaffeeka" hartosna, "Hirup anjeun tos dicumponan, kusabab kitu Kami (Allah) rek nyokot Anjeun, jeung moal ngantep maranehna (nyaeta kaum Yahudi) maehan anjeun, tapi Kami rek ngangkat anjeun ka Sawarga jeung netepkeun anjeun sasarengan di antawis malaekat-malaekat Kami, jeung Kami rek mere panyalindungan ka anjeun ngarah maranehna moal bisa maehan anjeun."
Golongan kadua nyarios, "Mutawaffeeka" hartosna, "Kami ngajieun anjeun paeh." Numutkeun Ibnu Abbas sareng Hamma Ibnu Ishaq istilah ieu hartosna, "musuh-musuh-Na, nyaeta umat Yahudi, teu diidinan maehan Anjeunna, Allah ngaunggulkeun Anjeunna sareng munggahkeun Mantenna ka sawarga." Pamadegan ieu oge gaduh perbentenan di lebet tilu hal:
Wahab nyarios, "Mantenna maot salila tilu jam teras digugahkeun deui."
Muhammad Ibnu Ishaq nyarios, "Mantenna maot salami tujuh jam, teras Allah ngagugahkeun deui Mantenna sareng munggahkeun Mantenna ka sawarga."
Al Rabia Ibnu Uns nyarioskeun, yen Allah ngajantenkeun Mantenna maot sawaktos Allah munggahkeun Mantenna ka sawarga. Allah ngadawuh, "Allah ngempelkeun roh-roh tina alam maot sareng aranjeunna teu maot dina kaayaan kulemna."
Kumargi ayana benten pamadegan diantawis ahli Muslim, sareng perbentenan tapsir aranjeunna dina hiji ayat di lebet Al Qur'an perkawis waktos-waktos Al-Masih bade pupus, ku jalaran kitu, sadaya jalmi anu milari kayaktian anu leres, kedah ningal kana kitab Injil, anu teu meryogikeun deui tapsiran. Dimana dilebetna teu aya perbentenan, perkawis pupus, gugah, sareng munggah-Na Al-Masih.
Di lebet pasal hiji, dina seratna nu kahiji ka jamaah nu aya di Korinta, ayat 22-24, Paulus, saurang rasul nyarios: "Pikeun ngayakinkeun hal eta, urang Yahudi marenta tanda mujijat, urang Yunani ngarulik pangarti. Ari ku sim kuring sabatur-batur ngan disodoran wawaran hal Al-Masih disalib. Puguh bae urang Yahudi asa dihina, bangsa lianna ngabodo-bodo. Tapi pikeun anu geus disalaur ku Allah - boh urang Yahudi, boh nu lain Yahudi - eta warta hal Al-Masih teh bukti tina kakawasaan jeung kabijaksanaan Allah."
Di lebet I Korinta 2:1-2 Paulus nyarioskeun, "Dulur-dulur! Waktu sim kuring datang ka aranjeun mawa warta maksad Allah anu tacan kabuka, henteu make kecap-kecap anu laluhur, halna henteu digede-gedekeun. Anu jadi tekad sim kuring salila di aranjeun lain rek nyaritakeun nu sejen, salian ti arek ngenalkeun Al-Masih, pangpangna hal pupus-Na lantaran disalib."
Upami ku urang dilenyepan sadaya cariosan para rasul kaseueuranana, urang ningal yen Injil anu didugikeun ku aranjeunna saprak ayana kaKristenan sareng anu ditampi sareng dipercanten anu ku jalaran eta, aranjeunna disalametkeun, mangrupikeun carios anu nyukakeun sapertos anu dicarioskeun ku Paulus dina kecapanana di lebet I Korinta 15:1-4: "Sim kuring rek ngingetkeun aranjeun kana Injil Kasalametan, anu diwartakeun ku sim kuring, anu ku aranjeun geus ditarima jeung dipercaya enya-enya. Eta warta anu diajarkeun ka aranjeun teh nya eta Injil Kasalametan. Upama aranjeun teguh kana eta hal, tangtu salamet. Kajaba lamun ceuk aranjeun taya gunana percaya. Hal anu katampa ku sim kuring teh diwartakeunana ka aranjeun sakumaha anu kaungel dina Kitab Suci, pangpangna hal pupusna Al-Masih ku karana dosa urang. Hal dikurebkeuna-Na, hal dihirupkeuna-Na deui sanggeus tilu poe pupus sakumaha anu kaungel dina Kitab Suci."
Sanaos kitu, 500 taun saparantos Paulus ngawartakeun Injil ka sakuliah dunya, masih keneh aya nu teu percanten kana kayaktian ieu sareng nyarios ka umat percanten, "maneh sasab dina agama maneh."
Panginten nu nengtang ieu ngagem kapercantenan nu sasab - ti urang Yahudi anu lebet Kristen, anu karuhunna gaduh patali kiat kana kapercantenan lepat yen Al-Masih teu pupus sareng moal tiasa pupus. Urang kedah ngemutan Yohanes, salah saurang rasul anu nyerat Injil, anu kaserat dina Yohanes 12:34: "Piunjuk jalma rea, 'Sanggem Hukum Musa mah Al-Masih teh jumeneng-Na bakal langgeng, ku naon disaurkeun Putra Manusa kedah diangkat? Saha anu disebat Putra Manusa?'"
Ahli sajarah nyebatkeun yen ajaran sesat ieu tos sumebar di antawis umat Kristen di jazirah Arab ku nyarioskeun yen Al-Masih sanggem ngobah diri Kumanten tina hiji wujud ka wujud sanes, janten sawaktos musuh-musuh-Na bade ngarangket Mantenna, Mantenna salin rupi janten jalmi sanes anu akhirna jalmi sanes anu disalib ngagentoskeun Mantenna. Al-Masih nyalira dimunggahkeun ka Nu ngutus, balas ngahina ka musuh-musuh-Na.
Ayat-ayat Al Qur'an patali sareng dinten-dinten sateuacan Al-Masih pupus sajalan sareng carios ieu benten pisan sareng kapercantenan urang Yahudi. Sapertos kaserat dina Serat ka-4 An-Nisa 157-158: "Jeung lantaran ucapanana: 'Kaula sarerea geus maehan Al-Masih Isa anak Maryam Rasul Allah,' padahal maranehna henteu maehan Isa sarta maranehna henteu nyalib Isa, tapi maranehna ku Allah geus disamarkeun. Jeung saenyana jalma-jalma anu sawala perkara eta teh aya dina kamangmangan. Maranehna henteu barogaeun pangaweruh salian ti ngan nurut kana sangkaan wungkul; maranehna henteu yakineun yen anu dipateni teh Isa. Tapi geus ngangkat Allah manehna (Isa) ka Anjeunna."
Urang sadaya tiasa ngartos yen ajaran sesat ieu leket pisan sareng ajaran kaKristenan, yen salib, dina pamadegan sanes mangrupikeun sajarah atanapi carios panebusan, tapi mung hiji lambang atanapi tanda, sapertos bentang anu ngaping jalmi majus ka Betlehem, atanapi sapertos manuk japati lambang Roh Suci, anu lungsur ka mastaka Al-Masih sawaktos dibaptis di walungan ci Yordan. Namung salib nu abot, tempat Al-Masih disalib, mangrupikeun mesbah panebusan, tempat Anak Domba Allah dikurbankeun kangge mupus/nebus dosa dunya, teu patos penting kangge aranjeunna! Aranjeunna nampik kayaktian anu diembarkeun ku rasul Paulus kangge bangsa-bangsa dina Galata 3:13-14: "Tapi urang mah geus leupas tina ancaman jeung panyapa eta Hukum Agama. Geus dileupaskeun ku Al-Masih. Nya Anjeunna anu nandangan panyapana, jadi gaganti urang. Hal eta kieu diunggelkeunana dina Kitab Suci, 'Anu dihukum gantung dina tihang kai, jelema anu disapa ku Allah.' Pang Al-Masih nepi ka kersa kitu, nya eta supaya berkah anu ku Allah dijangjikeun ka Ibrahim tea bisa oge katampa ku bangsa-bangsa nu lain Yahudi. Ku jalan percaya ka Al-Masih, urang oge dipaparin Roh Allah anu dijangjikeun ka Ibrahim."
Panginten serangan anu panganehna kana salib aya dina hiji Injil palsu anu saurna diserat ku rasul Yohanes, padahal saleresna diserat ku aliran sesat. Teu lepat deui umat Islam nampi pamahaman anu lepat ieu ti aliran sesat anu aya di tanah Arab, tempat babarna ajaran Islam. Kedah dipikalebar yen ahli agami Islam teu gaduh pamadegan anu sami perkawis saha nu ngagentos Al-Masih sareng kumaha carana, sareng seueur deui masalah sanesna. Salah sawiosna nyaeta sawaktos umat Yahudi hoyong maehan Al-Masih, Allah munggahkeun Mantenna ka sawarga. Pamingpin-pamingpin aranjeunna kasieunan ku gugahna deui jalma rea mikamusuh ka aranjeunna, teras newak sareng maehan jalmi anu nyalibkeun Al-Masih sareng nipu jalma rea disarengan ku nyarioskeun yen anjeunna teh Isa Al-Masih. Sedengkeun anu sanes nyarioskeun yen Allah salin rupi ka jalmi sanes, anu tungtungna ngagentoskeun Mantenna.
Carios ieu gaduh seueur perbentenan:
Saurang Yahudi anu namina Yudas lebet ka tempat di mana Al-Masih nganjrek, dina maksad bade newak Mantenna, tapi teu mendakan. Allah ngobah rupa Yudas janten sapertos Al-Masih, janten sawaktos Yudas kaluar ti bumi eta, jalma rea nyangka yen manehna teh Isa teras newak sarta nyalibkeun Yudas.
Urang-urang Yahudi waktos newak Isa, nempatkeun hiji panjaga di luhur-Na, tapi Isa diangkat ka Allah ku jalaran hiji mujijat sareng Allah ngadamel rupi Isa janten rupi panjaga, anu antukna panjaga ditewak sareng disalib, salila ditewak manehna ngagorowok "abdi sanes Isa!"
Saurang sobat Al-Masih dijangjikeun tiasa lebet ka sawarga supados kersa ngagentoskeun Mantenna. Allah ngajantenkeun anjeunna sarupi sareng Isa, sobat Isa teh tungtungna anu ditewak sareng dihukum dina kai palang, sedengkeun Al-Masih munggah ka sawarga.
Saurang murid Isa ngahianatan, (nyaeta Yudas) sareng mendakan urang Yahudi kangge newak Al-Masih, tapi Allah ngobah rupana dugi sarupi sareng Al-Masih, tungtungna Yudas ditewak teras dihukum dina kai palang.
Mung aya sakedik nu napsir Al Qur'an anu luyu sareng dina carios ieu. Al Jalan di lebet tapsir Al Qur'an perkawis kalimah, "Jelema anu disarupakeun jeung Isa kangge aranjeunna" (Shubbiha lahum) nyarios yen Allah ngadamel kasarupian Isa ka jalmi maot sareng aranjeunna mupakat yen Al-Masih tos maot, sareng aranjeunna tos newak sareng maehan Mantenna. Kalimah, "Jalma rea pasea perihal dipaehanana Al-Masih," hartosna sababaraha urang ti antawis aranjeunna, sawaktos aranjeunna ningal mayit tea nyarios, "Rupana mangrupikeun rupa Isa tapi awak sanes awak-Na. Sedengkeun lianna nyarios, "bener Anjeunna" (Tapsir Al Jalalan, kaca 135).
Al Badawi nyarios, "Hal ieu dihubungkeun sareng hiji golongan urang Yahudi newak Isa sareng ibuna, sareng Mantenna nyupata maranehna, dugi ka maranehna obah janten monyet sareng babi! Teras urang Yahudi mupakat keur maehan Mantenna, tapi Allah ngadawuh ka Mantenna yen Mantenna bade dimunggahkeun ku Gusti ka sawarga. Mantenna nyarios ka sobat-sobatna, saha nu kersa nyandak rupi-Na teras dihukum pati, dikai palang teras lebet ka sawarga? Saurang ti antawis aranjeunna satuju teras Allah ngobah rupana janten sapertos Isa teras anjeunna dipaehan teras disalibkeun dina kai palang."
Al Zamkhashri nyarios, "Cariosan 'jalmi nu disarupikeun kangge Isa dipayuneun maranehna' hartosna, maranehna ngabayangkeunana kitu atanapi maranehna mikir yen maranehna parantos maehan sareng nyalibkeun Mantenna, ku kituna Mantenna tos pupus sareng teu hirup. Tapi Mantenna hirup kumargi Allah nyandak Mantenna ka Allah."
Teu janten hamham deui, yen sadaya tapsiran anu barenten ieu diakibatkeun kirangna cariosan anu jentre di lebet Al Qur'an anu aya patalina sareng dinten-dinten panungtung jumeneng-Na Al-Masih dina pawujudana-Na janten manusa perbentenan anu mukakeun panto kangge seueur pamadegan anu barenten sareng anu nentang. Sanaos kitu saurang sarjana anu taliti sapertos Imam Fakhr ed-Din ar Razi kedah nampik kana teori ieu, di lebet tapsirna kana serat ka 5 Ali Imran 55, "Yeuh Isa, saleresna Kami ngajieun Anjeun paeh terus ngaunggulkeun (darajat) anjeun di hareupeun Kami." Ar Razi ngabeberkeun masalah pindahna rupa Al-Masih ka jalma sanes di lebet sadaya cara:
Upami perkawis ieu tiasa kangge ngajentrekeun yen Allah tiasa ngajirimkeun rupi hiji jalmi ka jalmi sanes, panto kangge pitnah bakal muka teras parerea omong anu tungtungna maksad minuhan jangji Allah moal kalaksana.
Allah ngaping Mantenna (Isa) ku Roh Suci. Naha dina masalah ieu, Mantenna teu tiasa ngalakukeunana nyalira? Mantenna (Isa) sanggem ngagugahkeun nu maot, sareng naha Mantenna teu tiasa nyalindungan diri-Na Kumanten.
Allah tiasa nyalametkeun Mantenna ku cara munggahkeun Mantenna ka sawarga, janten naon gunana ngadamel jalmi sanes sarupi sareng Mantenna?
Ku midamel kitu-nyaeta ngadamel jalmi sanes sarupi sareng Mantenna-aranjeunna dipaksa percanten yen jalmi eta mangrupikeun Isa padahal sanes. Ieu mangrupikeun hiji kabohongan anu teu luyu sareng kawijaksanaan Allah.
Kaseueuran urang Kristen ti Wetan ka Kulon, ku kaasih aranjeunna ka Al-Masih sumanget anu ageung dina padamelanana parantos nyaksenan Mantenna anu parantos dipalangkeun. Ku sabab eta upami urang nampik kayaktian ieu, urang hartosna nampik hartos sajarah, kajantenan-kajantenan sareng ku cara kitu urang ngaleutikkan cariosan Muhammad sareng Isa sareng nabi-nabi sanesna.
Ku jalaran kitu, hal anu asup akal nyaeta, yen jalmi sanes tiasa nyalindungan maneh sareng nyarios yen anjeun Isa sareng eta nu kedahna dilakukeun ku anjeunna.
Upami anjeunna teu ngakukeun hal eta, urang tiasa terang yen perkawis ieu teu sapertos naon nu tos dicarioskeun. Upami cariosan Al Qur'an teu kersa ngangken dipalangkeunana Al-Masih, saleresna aranjeunna teu ngangken pupusna Al-Masih, sateuacan Mantenna munggah ka sawarga. Upami urang nalungtik kahirupan Al-Masih sapertos katingal di lebet Al Qur'an, urang tiasa mendakan tilu ayat anu negeskeun dinten pupus-Na sareng dua ayat anu nyarioskeun yen Mantenna dihukum pati.
Surat ka 19 Maryam 33:"Jeung kasalametan ditamplokkeun ka kaula nalika kaula dilahirkeun, nalika kaula maot jeung nalika kaula dihudangkeun hirup deui." Di lebet ayat ieu aya hiji pangangkenan anu jelas yen Al-Masih parantos mijalma, maot teras gugah tinu maot, di lebet hiji nubuatan anu didumasaran ku hiji mujijat.
Surat ka 3 Ali Imran 55:"(Sing inget) nalika Allah ngadawuh: Yeuh Isa! Saenyana Kami rek nyampurnakeun (umur maneh nepi ka ajalna), jeung bakal nyucikeun maneh ti golongan anu kalapir, jeung Kami bakal ngajadikeun jalma-jalma anu narurut ka maneh leuwih punjul batan jalma-jalma kapir nepi ka poe kiamat, tuluy nya ka Kami maraneh marulang, engke kami anu nibankeun putusan kana perkara-perkara anu ku maraneh kungsi disawalakeun."
Surat ka 5 Al-Maidah 116-117:"Jeung (sing inget) nalika Allah ngadawuh: Yeuh, Isa anak Maryam! Naha maneh kungsi nyarita ka jalma-jalma: Jadikeun kaula jeung indung kaula, dua pangeran salian ti Allah?" Jawabna: Maha Suci Anjeun, heunteu pantes abdi nyarios anu sanes hak abdi. Upami abdi nyarios kitu, tangtos kauninga ku Gusti, da Gusti maha uninga kana saeusining diri abdi, sedeng abdi mah heunteu terang kana saniskanten nu aya di Gusti. Sayaktosna mung Gusti nu maha uninga kana samudaya perkawis anu garoib.
Abdi heunteu nyarioskeun naon-naon ka maranehna sajabi ti anu diparentahkeun ku Gusti ka abdi. "Arandika kudu ibadah ka Allah, Pangeran kaula jeung Pangeran arandika," sarta abdi jadi saksi keur maranehna satungtung abdi aya dina lingkungan maranehna. Namung saparantos Gusti nyampurnakeun abdi, nya Gusti anu nalingakeun maranehna, sareng Gusti anu jadi saksi kanggo samudaya perkawis.
Surat ka 2 Al-Baqarah 87:"Jeung saestuna Kami geus maparin kitab ka Musa, jeung sabadana ku Kami disusulkeun sababaraha Rasul sarta Kami geus maparin katerangan-katerangan anu tetela ka Isa anak Maryam, jeung ku Kami manehna geus dibantu ku malaikat Jibril. Naha pantes saban-saban datang Rasul ku maraneh anu mawa (pangajaran) anu henteu sapagodos jeung napsu maraneh, tuluy maraneh takabur, malah anu sabagian ku maraneh dibohongkeun jeung nu sabagian deui dipateni?" Kecap "pateni" di dieu jelas ditarjamahkeun mung ku kecap maehan. Upami Al Qur'an teu nyeratkeun kumaha Al-Masih dihukum pati, Injil mangrupikeun hiji-hijina puseur kayaktian anu estu.
Surat ka 3 Ali-Imran 183"Jalma-jalma ngaromong: 'Saenyana Allah geus ngajangjikeun ka kaula sarerea yen ulah iman ka hiji Rasul samemeh eta Rasul mawa kurban anu diduruk ku seuneu.' Pok caritakeun: 'Saenyana geus datang ka arandika sawatara Rasul samemeh kaula anu nyarandak katerangan jeung nyandak (kurban) anu ku arandika dicaritakeun tea; tapi naha geuning ku arandika eta Rasul-rasul teh bet ditarelasan, upama enya mah arandika jalma-jalma balener?'"
Upami urang nalungtik carios-carios dina Al Qur'an, urang tiasa terang yen hiji-hijina rasul anu sumping ti Allah sareng hiji kurban nyaeta mung Al-Masih. Surat ka 5 Al-Maidah 114 nyarioskeun: "Pok Isa anak Maryam ngadoa: 'Nun Gusti Pangeran abdi sadaya! Mugi Gusti nurunkeun ka abdi sadaya idangan ti langit supados (waktos eta) jadi lebaran (ied) kanggo abdi sadaya sareng kanggo jalmi-jalmi anu baris dongkap sabada abdi sadaya, sareng jadi mujizat ti Gusti, sareng mugi Gusti maparin rejeki ka abdi sadaya, margi nya Gusti nu pangsae-saena nu maparin Rejeki.'"
Ayeuna hayu urang nalungtik sakali deui cariosan di lebet:
Surat ka 4 An-Nisa 157, "Padahal maranehna henteu maehan Isa sarta maranehna henteu nyalib Isa, tapi maranehna ku Allah geus disamarkeun." Ieu mangrupikeun hiji cara kangge ngaluarkeun perkawis anu kabeungkeut sacara hurufiah, ti beungkeutan seratan, kana kabebasan Roh anu agung tur leber. Jalan anu nyandak mangpaat ieu ngalegakeun urang kangge mendakan maksad pingpinan umat Yahudi kangge maehan Al-Masih, hal mana anu tos dijentrekeun sacara jelas kangge urang ku Yohanes di lebet, Yohanes 11:47-50, "Urang Parisi jeung imam-imam kapala ngayakeun rapat jeung Mahkamah Agama. 'Kudu kumaha urang teh?' aromongna. 'Eta jelema terus bae ngayakeun kaajaiban! Lamun terus diantep, jelema-jelema tangtu biluk kabeh palercaya ka Manehna. Tungtungna engke bangsa urang digempur ku pamarentah Rum, Bait Allah tangtu ancur!' Ceuk nu saurang, nya eta Imam Agung taun eta anu ngaranna Kayapas, 'Ku barodo ari dulur-dulur! Na teu aruninga yen leuwih hade paeh jelema saurang ti batan tumpur sakumna bangsa?'"
Saleresna waktos aranjeunna ngagantungkeun Mantenna di kai palang dina kaayaan parantos pupus, sareng tos disimpen di kuburan anu ditutupan ku panto anu dikonci Pilatus. Aranjeunna suka-suka kumargi mikir yen aranjeunna bebas tina pangajaran sareng mujijat-Na, sareng miharep cara pupus-Na tiasa ngeureunkeun murid-murid-Na kangge kagiatan salajengna. Tapi pangersa Gusti bade ngajalankeun kapala kaheurasan hate urang Yahudi ka tempat anu teu dipikaresep ku aranjeunna; kumargi pupus-Na di kai palang ku sakiceup panon parantos mawa seueur jalmi ka Mantenna. Leres pisan cariosanana perkawis Anjeunna janten nyata sapertos dina Yohanes 12:32, "Ari Kami, sanggeus engke diangkat ti ieu bumi, bakal narik sakabeh manusa sina ka Kami."
Ku jalaran kitu oge mujijat-mujijat teras aya dina palayanan para rasul, satumut sareng kawasa anu dianugerahkeun ku Gusti ka murid-muridna. Kitab Suci nyarioskeun dina Rasul-rasul 19:11-12, "Pangeran nembongkeun mujijat-mujijat luar biasa ku jalan Paulus. Nepi ka salempay atawa beulitan urut Paulus lamun dibawa ka nu gering, panyakitna terus undur, roh jahat ge terus nyingkah."
Kumargi kitu urang tiasa ngangge hiji ayat di lebet Al Qur'an kangge hiji kasaksenan anu nampik cariosan jalmi anu teu percanten, nyarios sapertos kaserat, "Jeung saenyana jalma-jalma anu sawala perkara eta teh aya dina kamangmangan. Maranehna henteu barogaeun pangaweruh salian ti ngan nurut kana sangkaan wungkul; maranehna henteu yakineun yen anu dipateni teh Isa" (Surat ka 4 An-Nisa 157). Mantenna gugah dina dinten anu katilu, sareng salami 40 dinten saatos eta, Mantenna mintonkeun diri ka murid-murid-Na, teras munggah ka sawarga, linggih di tengeneun Allah, saluyu anu kaserat di lebet Al Qur'an, "Saenyana Kami rek nyampurnakeun (umur maneh nepi ka ajalna) jeung ngangkat maneh ka Kami" (Surat ka 3 Ali-Imran 55).
Aya seueur buktos anu teu tiasa diebrehkeun kalayan jentre di buku alit ieu, tapi sim abdi tiasa mintonkeun sababaraha buktos anu nyata perkawis dipalangkeunana Al-Masih:
Dawuhan Allah Dina Waktos Anu Parantos Kalangkung Sareng Dicumponan
Seueur dawuhan Allah dina Kitab Suci di mangsa perjangjian lawas (lami sateuacan Al-Masih jumeneng di dunya) anu mintonkeun disalibkeunana Al-Masih di kai palang, anu sadayana parantos kacumponan dina diri Al-Masih.
Dawuhan Gusti perkawis yen Al-Masih bade diical tilu puluh geblek duit perak.
Jakaria 11:12, "Geus kitu kaula menta bayaran, 'Lamun aranjeun rido, kaula menta bayaranana. Tapi ari teu rarido mah entong.' Seug ku maranehna dibayar tilu puluh geblek perak." Dicumponan. Ayat ieu aya dina perjanjian anyar nyaeta dina: "Aya hiji murid ti antara nu dua welas, ngaranna Yudas Iskariot, datang ka imam-imam kapala. 'Upami abdi nyerenkeun Al-Masih ka Bapa-bapa, naon buruhna?' carekna. Imam-imam kapala ngitung duit tilu duit tilu puluh geblek perak, tuluy diserenkeun ka Yudas." (Mateus 26:14-15).
Dawuhan Gusti perkawis tanah tukang ngajieun gentong nu dipeser.
Jakaria 11:13, "Pangeran nimbalan ka kaula, 'Duit teh asupkeun kana kas Bait Kami.' Seug eta duit teh diasupkeun kana kas Bait Allah. Ceuk pangrasa nu muruhkeunana mah buruhan sakitu teh mahal teuing."
Dicumponan.Mateus 27:3-8, "Barang Yudas, si hianat, nyahoeun yen Al-Masih diragragan hukum pati, kacida kaduhungeunana, seug bae duit anu tilu puluh geblek perak teh dibawa deui ka imam-imam kapala jeung para kokolot. 'Kuring dosa, geus ngahianat ka jelema nu taya salahna nepi ka diragragan hukum pati!' pokna. Dijawab, 'teuing, eta mah urusan maneh!' Eta duit ku Yudas dialungkeun ka jero Bait Allah, ari manehna tuluy indit sarta terus ngagantung maneh. Duitna ku imam-imam kapala dipulung. 'Ieu duit teh ladang getih,' carekna, 'nurutkeun Hukum Agama teu meunang diasupkeun kana sisimpenan Bait Allah.' Tuluy mupakat eta duit rek dibeulikeun Lahan Panjunan jang pakuburan urang asing. Ti harita lahanna katelah 'Lahan Getih' nepi ka ayeuna."
Nubuatan (Dawuhan Gusti): dihina sareng disalibkeunana Al-Masih.
Jabur 22:17-19, "Abdi dirurubung ku gorombolan jalma jahat. Maranehna lir gorombolan anjing, pasesedek ngaronom, ngareweg kana leungeun kana suku. Tulang-tulang abdi tarembong, ditarongton diparerong ku musuh-musuh. Papakean abdi dilotrekeun tuluy dibagi-bagikeun."
Dicumponan. Markus 15:16-20, "Al-Masih ku serdadu dibawa ka buruan karaton gupernur. Maranehna nyalukan babaturan sapasukanana sina ka darinya. Al-Masih dianggoan jubah wungu, mastaka-Na diterapan mamakutaan tina cucuk. 'Daulat Raja urang Yahudi' ceuk maranehna pura-pura ngahormat, terus ngababuk kana mastaka-Na ku iteuk bari tuluy nyariduhan, seug pura-pura sarujud ka anjeunna. Sanggeus dihina-hina, jubah wunguna dibuka, diganti deui ku jubah-Na ku anjeun, tuluy digiring rek disalibkeun."
Nubuatan: dikaniaya sareng diteunggeulan
Yesaya 53:5, "Pang anjeunna taratu teh, ku karana dosa urang. Anjeunna pada ngarangketan, ku karana kajahatan urang. Anjeunna nandangan hukuman, sangkan urang disalametkeun, anjeunna raraheut, sangkan urang dicageurkeun." Jakaria 12:10, "Turunan Daud jeung nu sejen-sejenna di Yerusalem, ku Kami bakal dieusi ku rasa kanyaah jeung kadaek kana sembahyang. Jalma nu ditubles ku maranehna nepi ka paeh teh bakal dipalire, sarta dicaleungceurikan kawas nyeungceurikan anak anu ngan hiji-hijina. Maranehna bakal midangdam kawas katinggal paeh ku anak cikal."
Dicumponan- Lukas 22:63-65, "Al-Masih ku nu ngajaraga pada moyokan, pada neunggeul. Soca-Na dipeungpeunan ku lamak sarta ceuk maranehna, 'Teguh, saha eta anu neunggeul ka Maneh?' Rupa-rupa deui pisan ngahinakeunana ka Anjeunna." Yohanes 19:34, "Tapi aya hiji serdadu anu nojos angkeng-Na ku tumbak, brey bijilan getih campur cai."
Nubuatan: Mantenna nampi kaniaya kangge diri-Na kalayan rela
Yesaya 53:7, "Anjeunna dikaniaya teu kira-kira, tapi sakiat-kiat nangankeun anjeun, henteu embut lambe-lambe acan. Lir anak domba nu rek dipeuncit, lir domba nu rek dicukur buluna, henteu kecet-kecet acan."
Nubuatan: Mantenna diteunggeulan sareng diciduhan
Yesaya 50:6, "Tonggong diteunggeulan ku batur, pasrah. Dipoyok, pasrah. Didudutan bulu janggot, pasrah. Diciduhan beungeut, pasrah."
Dicumponan- Markus 15:19, "Terus ngababuk kana mastaka-Na ku iteuk bari tuluy nyariduhan, seug pura-pura sujud ka Anjeunna."
Nubuatan: maranehna pada ngahina
Jabur 22:7-8, "Rupina abdi mah sanes jelema deui, cacing, dipoyok, dihina, ku pada jalma! Nu naringal ka abdi nyaleungseurikeun, ngalelewean sareng ngagodegan."
Dicumponan- Mateus 27:39-40, "Anu laliwat ka dinya gogodeg jeung ngahina ka Al-Masih, pokna, 'Wah, anu rek ngaruag bait Allah jeung rek ngadegkeunana deui di jero tilu poe! Lamun maneh putra Allah, turun tina salib salametkeun diri!'"
Nubuatan: Tumaros ka Allah kumargi ditinggalkeun ku Allah
Jabur 22:2, "Nun Allah, Gusti abdi, kunaon ngantunkeun? Putus harepan abdi jumerit neda pitulung nanging pitulung teu dongkap-dongkap."
Dicumponan- Dina Mateus 27:46, "Kira-kira pukul tilu Al-Masih ngajerit tarik, 'Eli, Eli, lama sabahtani?' hartina: 'Nun Allah sim kuring, Allah sim kuring ku naon nu mawi ngantunkeun?'"
Nubuatan: maranehna nyuguhan ci anggur haseum kangge dileueut.
Jabur 69:22 "Ana lapar anggur disodoran racun, ana halabhab anggur diasongan cuka."
Dicumponan- Yohanes 19:28-29, "Al-Masih geus ngaraos yen sagala rupana ayeuna geus tutas. Jeung sangkan laksana anu kaungel dina Kitab Suci, Anjeunna ngalahir, 'Kami halabhab!' Di dinya aya mangkok, eusina cai anggur haseum, seug aya anu niir sepon, dicelupkeun kana eta anggur terus diantelkeun kana lambey Al-Masih."
Nubuatan: Para prajurit ngabagi anggoan Gusti, dilotrekeun
Jabur 22:19, "Papakean abdi dilotrekeun tuluy dibagi-bagikeun."
Dicumponan- Yohanes 19:23, "Anggoan Al-Masih ku serdadu-serdadu anu tas nyalibkeuna-Na dibagi opat keur maranehna, hiji serdadu hiji bagian. Barang giliran jubah-Na, eta jubah teh tinunan sagebaran, teu aya jaitanana."
Nubuatan: tulang-Na teu aya nu dipotongkeun
Jabur 34:21, "Sahiji ge tulangna moal aya nu potong."
Dicumponan- Yohanes 19:32-33, "Ti dinya serdadu-serdadu mingges-minggeskeun suku jalma hukuman, mimiti nu duaan heula, anu bareng disalibkeun jeung Al-Masih. Barang rek minggeskeun sampean Al-Masih, teu tulus, sabab tetela Anjeunna mah geus pupus."
Nubuatan: ditojos ku tumbak
Jakaria 12:10, "Jalma nu ditubles ku maranehna nepi ka paeh teh bakal dipalire."
Dicumponan- Yohanes 19:34, "Tapi aya hiji serdadu anu nojos angkeng-Na ku tumbak, brey bijilan getih campur cai."
Nubuatan: pupus sasarengan sareng begal tapi dipikahormat
Yesaya 53:9, "Pupusna dihijikeun jeung jalma-jalma jahat, dimakamkeun reujeung nu beunghar. Padahal anjeunna teh jajauheun tina jahat, tara bohong-bohong acan."
Dicumponan- Mateus 27:57-60, "Sanggeus mimiti peuting, aya hiji jelema beunghar ti Arimatea ngaranna Yusup, murid Al-Masih keneh, ngadeuheus ka Pilatus menta layon Al-Masih diserenkeun ka Yusup. Layon Al-Masih ku Yusup dicokot, dibungkus ku boeh tina lenen anyar, tuluy dimakamkeun di makam milik manehna, hiji guha cadas anyar beunang mobok. Lawang pajaratanana ditutup ku batu gede, sanggeus kitu Yusup tuluy balik."
Cariosan-Cariosan Al-Masih
Al-Masih tos mindeng ngajelaskeun ka murid-murid-Na yen padamelan kasalametana-Na teh meryogikeun pupus-Na di kai palang, hiji kasempetan anu kawentar aya dina khotbah pamungkas-Na, waktos Mantenna nyarios sareng murid-murid-Na di wengi dimana Mantenna dihianatan ku salah saurang murid-Na. Di waktos eta Mantenna malik kana Injil anu pikahelokeun. Di handap ieu aya sababaraha cariosan anu ngawartoskeun perkawis pupus-Na sareng di kai palangna kangge nebus umat manusa tina dosana.
Mateus 16:21, "Ti semet harita Al-Masih mimiti nyarios sabalakan ka murid-murid, saur-Na, 'Kami teu meunang henteu kudu ka Yerusalem, kudu nandangan sangsara di ditu, dikaniaya ku para kokolot, ku imam-imam kapala, jeung ku guru-guru agama Yahudi. Kami bakal dipaehan. Tapi sanggeus maot tilu poe bakal hirup deui.'"
Mateus 17:22-23, "Waktu murid-murid kabeh aya di Galilea, Al-Masih nyarios kieu, 'Anak manusa teh moal lila deui oge bakal diserenkeun kana kakawasaan manusa, tuluy dipaehan. Tapi sanggeus tilu poe bakal dihirupkeun deui.' Murid-murid kacida naralangsaeunana."
Mateus 26:1-2, "Sanggeus nyarios kitu Al-Masih nyarios deui ka murid-murid, saur-Na, Maranehna nyaho dua poe deui Pesta Paska, Putra Manusa teh bakal diserenkeun terus disalibkeun."
Markus 8:31, "Saur Al-Masih deui, Putra Manusa teh bakal kacida dikaniayana, sarta bakal ditolak ku para kokolot, ku imam-imam kapala, jeung ku guru-guru agama. Putra manusa teh bakal dipaehan, tapi sanggeus tilu poe Kami bakal hirup deui."
Markus 9:31, "Sabab keur ngawulang ka murid-murid-Na. 'Putra manusa teh bakal diserenkeun kana kakawasaan manusa, tuluy dipaehan,' Saur-Na. 'Tapi sanggeus tilu poe bakal hudang deui ti nu maraot.'"
Markus 10:32-34, "Al-Masih jeung murid-murid-Na keur di jalan ka Yerusalem. Al-Masih angkatna hareupeun murid-murid anu keur pinuh ku kahariwang, kitu deui sakur anu naluturkeun ditukang oge kabeh ngarasa risi. Al-Masih nyaur dua welas murid-Na sina dareukeut, tuluy nyarioskeun hal anu bakal kasorang ku Anjeunna. 'Darengekeun,' saur-Na, 'urang ayeuna rek ka Yerusalem. Di ditu Putra Manusa teh bakal diserenkeun ka imam-imam kapala jeung ka guru-guru agama. Ku maranehna bakal diterapan hukum pati, tuluy diserenkeun ka bangsa nu lain Yahudi. Ku eta bangsa bakal dipoyok, diciduhan, dirangket, ahirna dipaehan. Tapi sanggeus tilu poe bakal hirup deui.'"
Lukas 9:22, "Saur-na deui, 'Putra Manusa teh kudu nyorang sangsara anu pohara, ditolak ku para kokolot, ku para imam kapala, jeung ku guru-guru agama, tuluy dipaehan, tapi sanggeus tilu poe bakal dihirupkeun deui.'"
Yohanes 3:13-14, "Can aya anu geus ka sawarga, lian ti Putra Manusa anu geus turun ti sawarga. Sakumaha oorayan tambaga ku Musa ditanjeurkeun dina tihang di gurun keusik, nya kitu Putra Manusa oge kudu diangkat ka luhur."
Kesaksenan Para Rasul
Sadaya jalmi anu ngaos kitab carios rasul-rasul sareng Serat-Serat aranjeunna bade ningal yen ajaran-ajaran anu diwulangkeun sareng diembarkeun di sakuliah dunya didumasaran kana carios Al-Masih anu disalib kulantaran dosa dunya. Di handap ieu aya sakedik tina cariosan rasul-rasul anu saatos ngawawarkeunana, aranjeunna nyeratkeunana dilebet apingan Roh Suci, kangge ngaping urang. Rasul-rasul 2:22-24, "Raregepkeun, dulur-dulur sasama urang Israil! Kakawasaan Al-Masih urang Nasaret geus nyata ka aranjeun, dibuktikeun ku padamelana-Na iasa ngajalankeun padamelan-padamelan Allah anu ajaib jeung araheng. Hal eta keur aranjeun geus teu matak bireuk, lantaran kajadianana oge diaranjeun keneh. Al-Masih teh ku Allah memang geus dipastikeun baris diserenkeun kana kakawasaan aranjeun, saluyu jeung rarancang-Na ku manten. Ku aranjeun ditelasan, pupus disalibkeun ku jelema-jelema anu daroraka. Tapi Anjeunna ku Allah geus ditanghikeun tina pupusna"
Paulus nyarios di lebet I Korinta 2:7-8, "Anu disodorkeun ka maranehanana teh kabijaksanaan Allah anu gaib, anu can kabuka ku manusa, tapi ku Allah geus ditangtukeun ti memeh aya dunya, disadiakeun pikeun ngabagjakeun urang. Anu karawasa di ieu dunya taya saurang-urang acan anu nyahoeun kana eta kabijaksanaan. Mun geus nyarahoeun ge sageuy maranehanana nyalibkeun Gusti nu maha agung."
Yohanes nyarios di lebet I Yohanes 1:7, "Lamun hirup urang geus di nu caang sakumaha Mantenna anu jadi Cahaya Caang, eta ciri diri urang geus beresih tina dosa ku karana getih Al-Masih Putra-Na, sarta bakal bisa hirup sabeungkeut jeung pada batur."
Oge tiasa diaos dina: Para Rasul 2:36, Rum 6:5, I Korinta 1:17-24; 2:1-2, 2 Korinta 13:3-4, Galata 3:13, Pilipi 2:5-8 jeung Ibrani 12:2.
Tanda-Tanda Anu Nyarengan Pupusna Al-Masih
Mateus, nu nyeratkeun Injil nyarioskeun ka urang yen waktos Al-Masih masrahkeun Roh-Na, panon poe janten poek, sareng horden di Bait Allah soek beulah dua, aya lini nu ageung sareng kuburan-kuburan maruka. Mateus 27:50-54, "Al-Masih ngajerit deui tarik pisan, geus kitu les pupus. Bareng jeung pupus-Na, reregan Bait Allah bedah dua ti luhur ka handap. Bumi ngariyeg, batu-batu karang bareulah, kuburan-kuburan maruka, umat Allah anu geus paraeh harudang harirup deui, kalaluar tina kuburanana. Sanggeus Al-Masih gugah tinu maraot maranehna arasup ka Kota Suci, katembong ku jalma rea. Kapala pasukan jeung serdadu-serdadu jaga, narenjo lini kitu deui kajadian-kajadian sejenna, kacida sarieuneunana, sarta ngaromong kieu, 'saestuna eta jelema teh Putra Allah.'"
Aya kaanehan alam anu kajantenan, dugi ka saurang kapala prajurit Rum anu gaduh tanggel waler kana hukum pati Al-Masih sareng sadaya anak buahna, pada harelok, percanten ka Al-Masih nu nuju dipalang ku ngecapkeun, "Saestuna eta jelema teh Putra Allah" (Mateus 27:54). Hal anu tara kajantenan tur aneh ieu tara katingal deui saatos atanapi sateuacan manusa maot.
Gugahna Al-Masih Tina Alam Maot
Kajantenan anu mulya parantos dicumponan luyu sareng cariosan Al-Masih ka urang Parisi sareng Ahli Toret, "Bongkar Bait Allah ieu, jeung dina tilu poe, Kami sanggup ngadegkeun deui." Saleresna dina subuh-subuh dinten katiluna, kajantenan hiji mujijat anu pangmulyana salila jaman. Gusti anu mulya teh parantos gugah tinu alam maot, sawarga oge ngiring ngawawarkeun kajantenan anu mulya ieu. Sateuacan subuh eta, lini anu kacida, sawaktos malaikat Allah lungsur ti sawarga sareng ngagorolongkeun batu ageung anu nutupan kuburan. Kasumpinganana sapertos kilat sareng sadaya prajurit nu ngawal nu diparentahkeun Pilatus kangge ngajaga kuburan ngadegdeg saking ku sieun. Dijagana kuburan teh kulantaran imam-imam kapala tos ngawartakeun yen murid-murid Al-Masih tos ngararancang kangge maok layon Al-Masih, atanapi nyumputkeun ngarah tiasa nyarios yen Al-Masih tos gugah tinu maot.
Dina enjing-enjing anu ajaib teh, sarombongan istri sumping ka kuburan nyandak kekembangan seungit kangge mulas awak Al-Masih kangge mintonkeun rasa hormatna. Istri anu tipayun lebet nyaeta Maria Magdalena sareng Maria ibuna Yakobus, sawaktos ningal batu panutup teh tos muka, sareng kuburan teh parantos kosong, aranjeunna harelokeun, sawaktos kitu, saurang malaikat Gusti sumping sareng nyarios ka anu ngalayad supados tong sieun, Mateus 28:1-7, "Sanggeus liwat poe sabat, poe Minggu isuk-isuk keneh pisan Maria Magdalena jeung Maria anu saurang deui geus laleumpang ngalayad ka makam. Dak dumadak aya lini kacida rongkahna. Kolebat aya malaikat Pangeran lungsur ti sawarga, ngagulingkeun batu tutup makam, tuluy batuna dicalikan. Rupa eta malaikat mani kawas cahaya kilat, panganggona bodas kawas salju. Nu jaraga makam mani kokoplokan bawaning ku sarieuneun, nepi ka tinglumpuruk kawas nu paeh. Malaikat teh ngalahir ka eta dua wanita, 'Nyai ulah sarieun. Kami terang nyai rek ngalayad Al-Masih anu tas disalib. Anjeunna geus teu aya didieu, geus digugahkeun sakumaha saur-Na tea. Hiap taringal ka dieu urut ebog-Na. Ayeuna buru-buru bae bejakeun ka murid-murid-Na kieu; 'Anjeunna geus digugahkeun ti nu maraot, ayeuna keur angkat ka Galilea miheulaan aranjeun. Engke tangtu kapanggih di ditu! Tah kitu bejakeunana, sing inget.'"
Oge kaserat dina Mateus 28:9-10, "Tapi dak dumadak Al-Masih nepangan ka maranehna. 'Salam rahayu,' saur-Na. Maranehna ngaharempoy kana sampean Anjeunna tuluy nyungkem. 'Ulah sarieun,' saur Al-Masih, 'jung bejakeun ka dulur-dulur Kami yen kudu ka Galilea, engke tepung di ditu.'"
Ieu nu kajantenan dina dinten gugahna. Dicatet di lebet kitab Injil sareng wahyu Allah sareng teu saurang jalmi oge anu percanten ka Dawuhan Gusti anu nampikna. Upami aya oge eta hartosna, aranjeunna nyebatkeun Allah sareng sadaya malaikat parantos nipu ka umat manusa.
Kasaksenan Sajarah
Pupusna Al-Masih di kai palang, dilereskeun ku ahli-ahli sajarah di abad-abad wekasan, urang kapir sareng urang Yahudi. Aranjeunna nyeratkeun kalayan jentre.
Tacitus, ahli sajarah, dina taun 55 nyarioskeun kalayan jentre perkawis pupus sareng disalibkeunana Al-Masih.
Yosephus, saurang Yahudi anu babar sababaraha taun saparantos pupusna Al-Masih, tos nyerat 20 jilid sajarah Yahudi, di lebet bukuna kaserat perkawis pupus-Na Al-Masih anu diparentahkeun ku Pilatus.
Lucien, saurang Yunani (100 M), anjeunna saurang ahli sajarah nyeratkeun pupusna Al-Masih sareng perkawis umat Kristen. Anjeunna saurang kapir anu teu percanten kana iman Kristen sareng karelaan umat Kristen kangge Gusti. Di lebet seratanana, anjeunna manglebarkeun kapercantenan urang Kristen kana kahirupan nu langgeng sareng kapercantenan kana ayana sawarga. Lucien nganggep urang Kristen tos kabobodo, nyepeng hal nu teu pasti di tutup ku maot kangge kahirupan nu langgeng tibatan kahirupan ayeuna. Dilebet seratanana kieu, "Umat Kristen tetep percanten ka jalmi nu geus dihukum pati di kai palang di Palestina, ngan kulantaran jalma eta mawa agama anyar."
Kasaksenan Pilatus, Gubernur Roma
Urang lalim ieu ngintunkeun ka Kaisar Tiberius hiji laporan anu lengkep tina disalibkeunana Al-Masih, dikurebkeuna-Na, jeung gugah-Na ti nu maraot jeung laporan ieu teh aya diantawis arsip Roma. Ieu teh mangrupikeun hiji-hijina dokumen anu dicatet ku Tertulianus, salah saurang Sarjana Kristen nu ngiring ngabela ka urang-urang Kristen.
Lambang Kai Palang
Lambang ieu mangrupikeun hiji saksen anu teu tiasa ditampik, kumargi sadaya agami ngagaduhan lambangna sewang-sewang, sapertos bentang genep juru kangge agama Yahudi, Bulan Sapasi kangge umat Islam. Lambang kai palang tos kawentar ti saprak aya kakristenan. Umat Kristen ngadamel lambang kai palang di makam-makam sareng di katakombe (tempat panyumputan) anu diangge basa umat Kristen dikaniaya.
Kasaksenan Waktos Sareng Untuyna Carios Kakristenan
Ditetepkeunana Perjamuan Suci, anu ngemutkeun umat Kristen kana pupus-Na Al-Masih di kai palang, mangrupikeun hiji kasaksenan anu hirup mangabad-abad yen Al-Masih pupus di kai palang. Saleresna ibadah ieu, anu ditetepkeun Al-Masih dina peutingan Mantenna dihianatan sareng anu diparentahkeun ku Mantenna ka murid-murid-Na kangge dijalankeun mangrupikeun hiji untuyan tina panebusana-Na sareng pupus-Na anu teu tiasa ditampik. Para rasul mupusti parentah ilahi ieu sareng neraskeun di lebet gareja ti wiwitan sapertos anu dicarioskeun Paulus di lebet 1 Korinta 11:23-26: "Sabab kieu conto ti Gusti anu katampa ku sim kuring mah: Al-Masih dina peutingan dihianat, nyandak roti hiji, sarta sanggeusna muji sukur ka Allah, rotina terus disemplekan, dibagikeun, sarta ngalahir kieu, 'Ieu teh daging Kami, tampanan pikeun maraneh. Lampahkeun saterusna pikeun ngingetkeun ka Kami.' Kitu keneh sanggeusna tuang, Anjeunna nyandak lumur anggur, sarta ngalahir kieu, 'Ieu anggur perjangjian Allah anu anyar, anu dikukuhkeun ku getih Kami. Lampahkeun saterusna. Satiap-tiap maraneh nginum ieu, maksudna pikeun nginget-nginget Kami.'"
Kasaksenan Talmud Yahudi
Tos pada uninga yen kitab Talmud mangrupikeun kitab suci numutkeun pamadegan urang Yahudi. Kitab ieu parantos dikempelkeun dina jilid ageung, anu tiasa ditingal ku saha wae nu kersa. Dina salinan anu diterbitkeun taun 1943 di Amsterdam, sadaya jalmi tiasa ngaos dina kaca 42, aya kalimah ieu, "Al-Masih dihukum dina kai palang sadinten sateuacan dinten Paskah. Kami geus ngingetan ka manehna salila 40 poe yen manehna bakal dihukum pati kulantaran manehna teh tukang sihir jeung ngararancang rek nipu umat Israel ku tipuana-Na. Saha wae meunang ngabela Manehna, tapi kulantaran euweuh saurang-urang acan anu daek, manehna dihukum dina kai palang dina poe Paskah. Na aya jalma anu daek ngabela Manehna? Nabi nyeratkeun dina Pamindo 13:8-9, 'Ulah kabengbat, ulah didenge. Ka jelema kitu ulah karunya atawa watir, ulah hayang ngabela. Paehan! Benturan ku batu, maraneh anu kudu nimpugan ti heula, tuluy ku sarerea.'"
Urang mindeng ngadangu patarosan ieu dikecapkeun. Waleranana anu jentre aya dina Pangangkenan Iman umat Kristen: "Saleresna kangge urang manusa sareng kangge kasalametan urang, Mantenna lungsur ti sawarga, sareng dibabarkeun ku jalaran Roh Suci di lebet hiji mojang anu namina Maria. Mantenna tos mijalma janten manusa sareng dihukum pati dina kai palang kangge urang di lebet pamarentahan Pontius Pilatus. Mantenna tos dikaniaya sareng parantos dikurebkeun sareng dina dinten katilu gugah deui ti antawis nu maot sareng munggah ka sawarga."
Di handap ieu aya sababaraha buktos peryogina pupusna Al-Masih sareng panebusan dina kai palang:
Peryogina kana kasalametan
Teu tiasa janten hamham deui, yen sadaya umat manusa meryogikeun kasalametan, kumargi dosa aya di lebet sadaya manah umat manusa. Rum 3:23, "Kabeh geus dosa, jarauh ti Allah anu iasa nyalametkeun." Yesaya di lebet pasal 53:6, nyeratkeun, "Urang teh ibarat domba leungit, ngalantrah neangan jalan sorangan. Tapi hukuman anu kuduna keuna ka urang, ku Pangeran diteumbleuhkeun ka Anjeunna."
Yohanes di lebet seratna anu kahiji pasal 1:8-10, "Lamun urang ngakukeun teu boga dosa, eta ngabobodo maneh, sarta Allah teu linggih di jero hate urang. Sabalikna lamun ngakukeun dosa ka Allah, urang bakal dipaparin bukti tina hal jangjina, nyaeta dihampura dosa jeung disucikeun tina sagala lampah urang anu salah. Lamun urang ngakukeun teu boga dosa, atuh urang teh sarua jeung nganggap Allah tukang bohong, sarta heunteu kaancikan ku sabda-Na."
Di lebet manah unggal jalmi aya hiji kasadaran yen pertobatan wungkul teu tiasa mupus dosa nu mangsa katukang. Tangtos aya jalan anu sae kangge kenging pangampura; Ieu hartosna kedah aya 'panebusan.' Upami teu kitu, kumaha urang tiasa ngajelaskeun ayana kurban ti awitan sareng disumebarkeunana ayana kurban di lebet sadaya agami di dunya ieu. Naha kulantaran dasar pangemut ieu, minuhan kabutuhan anu aya di lebet manah unggal jalmi kangge panebusan dosana?
Buktos akal budi
Urang sadaya parantos ngaos sareng uninga yen Allah teh suci sareng manusa teh pinuh ku dosa, sareng dosa mangrupikeun hiji hinaan kangge nami Gusti sareng ngareksak ciri manusa anu diciptakeun Allah luyu sareng gambar oge rupi Allah.
Ku jalaran kitu, manusa kedah nampi hukuman ti Allah. Allah janten teu adil upami teu ngahukum jalmi anu ngalakonan dosa. Pertobatan, mung malik deui kana kataatan, teu tiasa masihan kasucian sapertos anu diharepkeun. Teu aya panebusan di lebetna; Nyaeta panebusan tina dosa di mangsa katukang. Kahormatan, kaadilan sareng kasucian Allah teu tiasa dipinuhan ku pertobatan wungkul.
Panebusan nyumponan Hukum Toret
Hukum ilahi teu tiasa mengpar tina hakna kangge ngaragragkeun hukuman, sabab parantos kaserat, "Upahna dosa teh maot" (Rum 6:23). Hukum masihan hukuman kangge saha wae anu ngarumpak. Hukum anu ngantep saha bae anu ngarumpak bebas, sanes mangrupikeun hukum deui. Hukum mangrupikeun "Jaksa" sapertos urang terang, jaksa moal mungkin ngantep tuduhan supados anu ngarumpak teh tiasa dihukum; atanapi jaksa teh bakal moal dianggap kulantaran teu janten hukum anu jujur tina kaadilan Ilahi. Tegesna, hukum Ilahi, masihan hukuman kangge saha bae anu ngarumpak, atanapi panebusan kangge dosa-dosana.
Tah didieu sakedahna manah urang dipinuhan ku pujian sareng ucapan sukur kulantaran Al-Masih parantos ngaanugerahan panebusan ieu kangge umat manusa; sareng kangge akibatna, unggal jalmi anu nampi Mantenna salaku Juru Salamet bakal nampi di lebet nami-Na, pangampura dosa. Berkah kangge sadaya umat manusa nyaeta panebusan ku jalaran Al-Masih ieu kangge sadaya umat manusa, dugi ka teu aya anu tiasa nyarios yen Al-Masih teu pupus kangge anjeunna. Kacida endahna cariosan di lebet Yesaya 53:12, "Ku sabab kitu anjeunna rek dipaparin tempat kaajen, di antara anu karawasa jeung aragung. Anjeunna geus ihlas ngurbankeun nyawa nalangan hukuman jalma doraka, jadi gaganti jalma doraka. Sarta mangnedakeun sangkan maranehna bisa dihampura."
Paulus nyarios di lebet Ibrani 5:8-9, "Al-Masih, sanajan Putra Allah, tumut sarta sadrah nandangan sangsara. Ku sabab kitu sanggeus dijadikeun sampurna, Al-Masih teh jadi sumber kasalametan jelema-jelema anu aranut ka Anjeunna."
Panebusan nyumponan kabutuhan moral/tingkah laku umat manusa
Leres pisan yen satiap jalmi ngagaduhan sipat moral tur hiji kasadaran anu tiasa ngahargaan ukuran kaadilan sareng kasucian. Upami umat manusa teu diwaregan ku dosana, sareng teu mendakan panebusan, roh manusa bakal teu tentrem sareng nuranina bakal kaganggu.
Urang sadayana satuju yen umat manusa, leupas tina beungkeutan ngalakonan dosa, masih keneh ngagaduhan nurani anu henteu direksakeun. Kakiatan moral ieu tiasa keneh ngabentenkeun mana anu leres atanapi mana anu lepat sareng tiasa mutuskeun hukuman atanapi pahala.
Hal ieu tiasa mangaruhan umat manusa dina ngalakonan dosa, tapi manusa teh teu tiasa ngalereskeunana. Anjeuna percanten hukum teh sae, tapi hukum teu tiasa ngalereskeun. Hukum, saur rasul Paulus, mingpin urang ka jalan Al-Masih.
Kitu oge sareng suanten dina manah urang, atanapi kasadaran kana dosa, nungtut urang ngagaduhan saurang parantara anu leres, anu nebus dosa-dosa urang, tapi dina sadaya kayaktian ieu sakumna umat manusa ngusahakeun ngarah tiasa ngarengsekeun masalah nurani ieu kujalaran amal sareng kayaktian dirina, sareng nganggap yen amal teh tiasa disajajarkeun sareng Sih Kurnia Allah.
Rarancang Allah pikeun Panebusan
Saumpamina teu aya sabab pikeun panebusan, tangtu bae Allah moal ngarancangkeun panebusan kangge umat manusa. Al-Masih nyarios dina Mateus 20:28, "Kudu sakumaha Anak Manusa, datangna lain rek menta dikawulaan, tapi rek ngawulaan jeung rek ngorbankeun nyawa-Na supaya jelema-jelema anu salamet." Oge dina Yohanes 3:16, "Karana kacida mikaasihna Allah ka alam dunya, nepi ka masihkeun Putra tunggal-Na, supaya sakur anu percaya ka Anjeuna ulah binasa, tapi meunang hirup langgeng."
Dina Galata 4:4, "Sanggeus waktuna cunduk, Allah ngutus Putra-Na ka ieu dunya ku jalan dilahirkeun sakumaha urang ku indung, sarta hirup Anjeunna kaereh ku Hukum Agama."
Sadaya ayat-ayat anu endah eta teh nguningakeun ka urang sadaya yen Allah teh mikaasih umat manusa ku kaasih anu ngaajrihkeun, ageung dina kamurahan. Kaasih ieu, anu parantos mijalma di lebet Al-Masih, anu ngajentrekeunana di kai palang, supados sadaya jalmi uninga yen Allah sanes wae suci sareng adil tapi oge pinuh ku kaasih. Panebusan ngagugahkeun manah jalmi nu dosa ku kaasih oge mangrupikeun beungkeutan jalmi dosa sareng salib anu mana upami teu aya kai palang, Allah teu tiasa ngabuktoskeun kaasih-Na. Ku sabab kitu Al-Masih ngadawuh: "Lamun Kami diunggulkeun ti ieu dunya, Kami rek mawa kabeh umat manusa ka Kami."
Saderek anu parantos ngaos, urang ayeuna jumeneng dina kahirupan nu pinuh ku sagala rupi suanten sapertos: "Mangga tingal kahirupan anu enggal, teras lenyepan." "Di dieu aya hiji kakulawargaan, mangga geura tampi" atanapi "Kami kersa nulungan saderek." Tapi saderek, suanten anu teu nampi hartos kai palang sami sareng kosong. Upami teu aya salib, sadaya hirup enggal teh gagal, sareng kakulawargaan anu enggal teh mangrupikeun kabohongan sareng "leungeun pitulung" teh mung tipuan.
Kalepatan urang sami sareng kalepatan anu dilakonan ku bangsa Yunani sareng Yahudi kuno, dina pameunteu aranjeunna perkawis kai palang, ditingalna sami sareng hiji hal anu bodo, teu aya manpaatna. Dina pamadegan aranjeunna nu lepat teh, aranjeunna tos ngahilapkeun kecap pamenta pitulung, atanapi nyarios, "Tuh itu Anjeunna, Anak Domba Allah, anu bakal ngaleungitkeun dosa saalam dunya" (Yohanes 1:29). Aranjeunna parantos ngahilapkeun kecap-kecap wijaksana anu dicarioskeun dina Siloka 14:34, "Bangsa anu nyekel bebeneran baris jaya. Lamun bangsa nyieun dosa, tangtu bakal nista."
Kahatur ka para pamaos: Saparantosan anjeun ngulik ieu buku sareng maca rupi rupi pelajaran ieu, kami nawiskeun ka anjeun ringkasan tina panjelasan ieu dina mangrupi patarosan patarosan supados tiasa nguji pamahanan anjeun. Kami ngantos waleran anjeun.
Urang Islam gaduh dua pamadegan perkawis pupusna Al-Masih. Mana numutkeun saderek anu pang tiasa dipikahartosna?
Naon nu kedah diperhatoskeun ku hiji jalmi anu hoyong terang perkawis kayaktian perkawis pupus-Na Al-Masih di dunya ieu sanesna tina Al Qur'an?
Jelaskeun ringkesan Paulus perkawis Injil di lebet serat I Korinta 15:1-4!
Jelaskeun sacara ringkes, kalepatan pangajaran aliran sesat anu disumebarkeun di antawis urang Kristen di tanah Arab?
Ti mana saleresna Islam ngalungsurkeun carios perkawis kai palang?
Jentrekeun ngangge kekecapan saderek perkawis salin rupi di na carios dihukum patina Al-Masih dina kai palang?
Naon numutkeun saderek sareng kisah Al Razi patali sareng kisah kai palang?
Seratkeun hiji ayat Al Qur'an perkawis pupusna Al-Masih!
Di mana di lebet Al Qur'an diseratkeun yen urang Yahudi ngangken parantos maehan Al-Masih?
Seratkeun salah sawios hiji Dawuhan Gusti di mangsa katukang anu patali sareng dihukum patina Al-Masih serat ayat panyumponanana!
Mana ti antawis nubuatan ieu sareng panyumponanana anu pangkeunana kana manah saderek?
Naon ringkesanana numutkeun saderek perkawis cariosan Al-Masih dina pupus-Na di kai palang?
Naon poko utami di lebet wawaran Rasul perkawis Al-Masih?
Naon saleresna kajantenan waktos Al-Masih masrahkeun nyawa-Na di kai palang?
Naha saderek percanten kana gugahna deui jalmi maot sareng naon pamendak saderek perkawis gugahna Al-Masih tinu maot?
Seratkeun hiji kasaksenan sajarah patali sareng pupus sareng gugahna Al-Masih?
Sebatkeun tema utami di lebet kaKristenan sareng ti saprak iraha hal ieu diawitanana?
Naon tujuan utami tina Perjamuan Suci?
Naha panyaliban Al-Masih diseratkeun dina kitab Talmud?
Seratkeun Yohanes 3:16, sareng mangga diapalkeun!
Upami anjeun moal nga email ka kami, kirim serat tanggapan nganggo pos ka:
The Good Way
P.O. BOX 66
CH-8486 Rikon
Switzerland
www.the-good-way.com/su/contact/


text:
Niigata, Niigata
Kota Niigata (新潟市 Niigata-shi?) nyaéta ibukota jeung panglobana populasi di antara kota-kota di Préféktur Niigata, Jepang. Ayana di basisir kaler-kulon Pulo Honshū, pulo panggedéna di Jepang, nyanghareup ka Laut Jepang jeung Pulo Sado.
Ti saprak Restorasi Meiji jadi hiji palabuan bebas. Niigata jadi kota ti kacamatan dina taun 1889, sarta dina 1 April 2007, jadi kota metropolitan munggaran di Basisir Laut Jepang di Pulo Honshū.
Rujukan[édit | édit sumber]
Tumbu kaluar[édit | édit sumber]
Tingali ogé Niigata, Niigata di Wikivoyage


text:
Téddi Muhtadin
Nini Ihot nu geus teu sanak teu kadang, iwal incuna saurang. Sanggeus nyorang kahirupan anu pohara pinuh ku aébna, manéhna sadar sarta mimiti ngalakonan sagala tetekon agama; tapi kaceuceubna ka jelama-jelema anu masih kénéh ngalakukeun ma’siat jeung kajahatan kalah beuki gedé baé. Kajurung ku kasadaranana, ditambah kaayaan lingkunganana nu jauh tina papagon agama, Nini Ihot boga karep, saméméh nyawa ninggalkeun raga hayang babakti heula ka masarakat. Maling pasaran, salah sahiji usaha pikeun ngahontal cita-citana.
Para palaku: 1. Nini Ihot,
2. Minah (incu Nini Ihot),
3. Aki Madi (lanceuk téré Nini Ihot),
4. Erus (tatangga).
Tempat: Di tengah imah leutik nu cukup resik teu jauh ti astana gedé.
I
DI TENGAH IMAH, WANCI SAREUREUH BUDAK, NGABAGUG MÉJA JEUNG KORSI PARANTI RINÉH. GIGIREUNANA, SISI BILIK HANDAPEUN JANDÉLA, NGAJOLOPONG PASARAN NU DITURUBAN KU SAMAK SAHEULAY. DAMAR NU NGETÉT NÉMPÉL DINA PAKU TIHANG, REYEM-REYEM NYAANGAN SABUDEUREUNANA. TI LUAR HAWAR-HAWAR KADÉNGÉ SORA NU TAHLIL NU SAKAPEUNG AWOR JEUNG CUNGUNGUNGNA ANJING BABAUNG –BEUKI LILA BEUKI LAUN.
MINAH :(ASUP KA TENGAH IMAH NÉANGAN NININA) Ni! Ni ... Ni! Nii...! Ka mana atuh Nini téh? Jeung ku naon ieu damar téh meni ngetét-ngetét teuing? (NGARONGKONG KANA DAMAR TÉMPÉL BARI DIGEDÉAN) Sok modél ari Nini, batur mah sarieun da pajar aya nu maot maling pasaran, ieu mah di imah ogé meni teu meunang caang. Padahal pilakadar sabarahaeun minyak tanah mah. (MAKSUDNA RÉK KA KAMAR, TAPI NGAREGOG SABAB NÉNJO NU DITURUBAN KU SAMAK SAHEULAY) Naon ieu téh? (DIBUKAKEUN) Iiiiyyy ... pa ... pa ... pa ... pasaran ... Niii ... (LUMPAT KA KAMAR NININA, SEDENGKEUN NININA MASIH KÉNÉH SALAT ISA, ATUH MINAH TÉH KALAH BEUKI REUWASEUN SABAB NININA DISANGKA JURIG- MAYIT NU MALING PASARAN. MINAH LUMPAT DEUI KA TENGAH IMAH, MAKSUDNA RÉK TERUS KALUAR, TAPI TEU KUAT, SUKUNA JADI HÉSÉ DILÉNGKAHKEUN, ANTUKNA NGEDEPREK GIGIREUN KORSI) Astagfirulloohhaladzim ... Iiiiyyy ... Gustiii ... Amit-amiiittt ...!!!
NINI IHOT : (NOROJOL TI KAMARNA MASIH KÉNÉH MAKÉ MUKENA, LUMPAT MURU INCUNA NU KEUR CEURIK) Ku naon Minah? Aya naon?
MINAH : (BEUKI SOAKEUN) Iiiyyy ... ampuuun ... Ka ditu ka ditu ... Ulah ngadeukeutan uing.
NINI IHOT : Ieu mah kami Minah. Nini nyanéh (BARI MUKAKEUN MUKENA).
MINAH : (BIBIRIGIDIGAN) Iiiyyy... iiiyyy....
NINI IHOT : Sssttt...! Ulah geruh! Aya naon? Aya naon atuh? (BARI NILEPAN MUKENA –NGADEUKEUTAN).
MINAH : (SESEGRUKAN) Itu!?.
NINI IHOT : Itu? Ih sugan téh aya naon, meni jejeritan. Itu mah pilakadar ogé pa-sa-ran.
MINAH : Amit-amit. (KEUHEUL) Na ku naon bet aya di dieu?
NINI IHOT : Geus (LEULEUY) da moal nanaon. Ulah dipaké sieun, pilakadar pasaran ceuk kami ogé. Jung ka ditu geura ka cai terus geura saré ambéh isukan indit digawé teu kabeurangan.
MINAH : Ah, moal saré di dieu (BANGKENU).
NINI IHOT : Na rék saré di mana?
MINAH : Rék di imah si Itoh wé. Sieun di dieu mah.
NINI IHOT : Moal nanaon Minah. Moal nanaon (NGAYAKINKEUN).
MINAH : Moal nanaon, moal nanaon kumaha ari Nini? (KURAWEUD) Biasana ogé pasaran mah di astana, lain di tengah imah kieu, jeung saha atuh nu mawa pasaran ka dieu?
NINI IHOT : Si Unén jeung si Erus nu mawana mah, tapi da titahan kami. (HORDÉNG NGEBLAK KATEBAK KU ANGIN).
MIONAH :Ni...! Niii...! Tuh nya?
NINI IHOT : Aya naon deui, Minah?
MINAH : (KEUHEUL) Nya ceuk uing ogé, keur naon atuh pasaran bet dibabawa ka dieu sagala. Pulangkeun ... Ni! Pulangkeun .....
NINI IHOT : (NYENTAK) Gandéng Minah! Angin deuleu éta mah. Kapan ku nyanéh ti tadi gé can dipeundeutkeun jandéla téh. Jung ka ditu geura selotkeun!
MINAH : (MUGEN) Huh!
NINI IHOT : (NGARONGKONG RÉK NYELOTKEUN JANDÉLA) Geus ti mana heula nyanéh téh Minah, balik meni peuting-peuting teuing? (MINAH TEU NGAJAWAB) Minah! Teu ngadéngé?! (MINAH TEU NGAJAWAB KÉNÉH –TERUS DISENTAK) Haré-haré siah ditanya ku kolot téh, Minah ...!
MINAH : Nya tas ti mana deui atuh Ni, ari lain tas digawé mah. (BANGKENU).
NINI IHOT : Enya tas digawé téa mah. Tapi ku naon, mani telat-telat teuing? (TERUS DIUK DINA KORSI, DITUTURKEUN KU MINAH).
MINAH : Ngalembur.
NINI IHOT : Teu euweuheun nu ngalembur. Batur ogé beurang kénéh balikna mah.
MINAH : Nya tos wé atuh ari teu percanten mah.
NINI IHOT : Lain kitu Minah.
MINAH : Nya kedah kumaha atuh?
NINI IHOT : Kudu jujur. Ulah ngabohong. Bisi dibendon ku Pangéran. Jeung deui bisi ... (CURIGA).
MINAH : (NÉMPAS) Bisi naon Nini?
NINI IHOT : Bisi asup angin deuleu, ulin peuting-peuting téh. Kumaha mun bareuh beuteung?
MINA : (KEUHEUL) Iiiyyy ... amit-amit. Ké heula atuh Ni, kedah ngalakukerun pagawéan kitu mah. Jeung asa kabina-bina teuing nyangka téh.
NINI IHOT : Lain nyangka kami mah. Bisi, ieu mah bisi.
MINAH : Nah atuh? (KAWAS NU TEU HAYANG NGADÉNGÉ OMONGAN NINI IHOT SATERUSNA. INCUING DISADA DEUI). Ni... Niii ...!
NINI IHOT : Aya naon deui Minah?
MINAH : Naon, naon? Tah gening disada (KEUHEUL BARI SIEUN).
NINI IHOT : Pilakadar incuing. Naha ku naon kitu?
MINAH : Pira ... pira .... Kumaha mun Malakal Maot datang ka dieu. Mangkaning di dieu aya pasaran?
NINI IHOT : (SEURI) Naon? Malakal Maot datang? Saréréa ogé bakal maot Minah. Naha maké kudu sieun? Maot mah turunan deuleu.
MINAH : Uing mah rék indit ah. Rék ka imah si Itoh (BARI CENGKAT).
NINI IHOT : Jung wé teu éra mah. (MINAH DIUK DEUI).
MINAH : Naha maké éra?
NINI IHOT : (MORONGOS) Hayang disangka ngahéroan salaki batur nyanéh téh?
MINAH : Nah atuh, di dieu ogé asa di jarian. Mangkaning ayeuna téh Jumaah Kaliwon.... Iiiiyyy... (NINI IHOT NGALÉOS BARI MAWA MUKENA. MINAH SIEUNEUN). Ni... Ni! Rék ka mana? (TEU DIJAWAB) Ni...!
NINI IHOT : (DATANG DEUI TI KAMAR BARI MAWA BAJU SOÉK KAPUTANEUN) Ih! (NGARÉRÉT KA MINAH TERUS DIUK DINA KORSI) Meni hararésé! Jung jung geura ka cai! Geura salat (MINAH MUGEN).
MINAH :Ah sieun. (KURAWEUD).
NINI IHOT : Ari ku jurig nu euweuh bungkeuleukanana sieun nyanéh mah, ari ku... (BARI RARANG-RORONG NINGALI KANA JARUM).
MINAH : Huh! (LALAUNAN).
II
WAKTU NINI IHOT JEUNG MINAH KEUR DARIUK DINA KORSI, DATANG AKI MADI.
AKI MADI : (NGETROKAN PANTO) Punten ...! Punten ...! (TEU AYA NU NÉMBALAN). Punten ...! (NGETROK DEUI) Punten ...! (MINAH DIUKNA NGISED KA LEBAH NINI IHOT).
NINI IHOT : Mangga! Pangmukakeun panto, Minah!
MINAH : Ih! Sakieu karareueungna.
AKI MADI : Punten ...!
MINAH : Iiiiy! Boa-boa ....
NINI IHOT : Buru buka panto! Bandel-bandel teuing nyanéh téh! (BARI REGAG-REGOG MINAH NGAGOLOYOH RÉK MUKAKEUN PANTO).
MINAH : (PANTO DIBUKA) Aéh aki. Mangga ka lebet. Sisinanteneun sumping, wengi-wengi.
AKI MADI : Enya, tas ti nu maot. Aya perlu ieu téh. Ihot teu ka mamana?
MINAH : Henteu. Mangga ka lebet Ki! (NINI IHOT BANGKENU).
AKI MADI : Kumaha Hot, cageur?
NINI IHOT : (TEU MALIRÉ) Cageur. (MINAH TEU PUGUH CABAK. RÉK KA DAPUR ATAWA KA KAMAR SIEUN, ARI MILU MASAMOAN ÉRA).
AKI MADI : Sukur ari cageur mah. (BARI DIUK PANONNA RARAT-RÉRÉT. SANGGEUS PASARAN KARÉRÉT, NGAGEBEG) Ari itu naon, Hot?
NINI IHOT : (TEUGEUG) Pasaran. (MINAH NYOKOT SALAH SAHIJI KORSI TERUS DIUK DI JURU –ANGGANG TINA PASARAN- TERUS BARI TUNGKUL NYOO KUKU).
AKI MADI : Ku naon bet aya pasaran di dieu? Keur saha? (HÉRAN).
NINI IHOT : (TATAG) Keur kami. Rék naon anjeun datang deui ka dieu?
AKI MADI : Ké ... ké ... ké ... lanan (KAGÉT). Aya naon ieu téh? Lain urut ngagotong mayitna Icih éta téh, mangkukna? (NINI IHOT TEU NGAJAWAB, JONGJON NGAPUT).
MINAH : (MANGJAWABKEUN) Sumuhun Aki, pasaran nu ical téa. Pasaran tilas ngagotong mayitna almarhumah Juragan Icih.
NINI IHOT : (MORONGOS KA MINAH) Naon Minah? Almarhumah ... almarhumah .... Juragan ... juragan .... Tukang rénten almarhumah? Léntah darat almarhumah? Tukang ngadagangkeun awéwé juragan? Tukang nyerot getih batur juragan? Yeuh Minah! Bisi teu nyaho, indung manéh nepi ka hanteuna téh alatan harta bandana ludes dirampid ku si kurang ajar. Si Karta jadi balangsak, si Junan jadi balangsak, si Inah jeung si Unén baruntak rumah tanggana, si Marno jadi gélo. Kabéh alatan si Icih, Si Kurdi, bisa jadi ogé jeung anjeun Madi.
AKI MADI : Ke, ieu téh kumaha. Datang-datang disampakeun rajawisuna. Sabar heula Hot!
MINAH : (NÉWO-NÉWO) Enya Ni, ulah kitu. Da geuning mangkukna basa Almarhumah, aéh Juragan ... aéh ... enya Icih dicandak ka astana, meni sakitu ngaleutna nu ngajarajapkeun.
NINI IHOT : Tah nya éta pisan nu nyadarkeun kami téh. Sihoréng geuning kabéh ogé geus lalolong. Geus teu bisa deui ngabédakeun mana nu bener jeung mana nu salah.
MINAH : Ni (PAUREUN) Ulah kitu Ni! Bisi aya cakcak bodas.
NINI IHOT : Kajeun teuing Minah, masing rék aya toké bodas ogé, teu sieun teu sing kami mah. Si Lurah deuih, meni asa nyolok mata buncelik. Héh Minah! Madi! Manéh ogé nyaho meureun iraha baheula si Lurah datang ngalongok ka nu maot? Iraha? Basa aki nyanéh maot (KA MINAH), basa indung nyanéh. Terus basa si Unén katabrak karéta api jeung loba-loba deui nu maot, can kungsi dilongok ku si Lurah, abong kéna ka jelema miskin, jelema malarat. Naha ari ka si Icih teu sirikna dikerid jeung anak buahna.
AKI MADI : Ku naon ieu téh? Jadi beuki bingung kuring mah.
NINI IHOT : Teu kudu bingung. Kami geus nyaho. Anjeun datang ka dieu téh pasti rék neundeut piheuleut nunda picela.
AKI MADI : Ih teu pisan-pisan. Malah mah kuring téh seja silaturahmi.
NINI IHOT : Ah teu percaya. Sabab sabenerna mah boh anjeun, si Icih, si Kurdi atawa si Lurah ogé teu aya bédana dina lebah dieu mah. Ngaruksak ....
AKI MADI : Héh Ihot! Ulah kabina-bina teuing nyarita téh. Bisi tamiang meulit ka bitis.
NINI IHOT : Naon tamiang meulit ka bitis? Euweuh ... euweuh ....
AKI MADI : (AMARAHNA NAÉK) Hot! Teu beunang dipépélingan anjeun mah. Da anjeun gé sarua lebah lamokot ku dosa mah.
NINI IHOT : (BEUKI AMARAH) Naon dosa kuring?
AKI MADI : (NGAJÉLÉNG) Alus! .... anjeun inget kénéh ... saha nu dina waktu jaman kamerdikaan awéwé nu jadi langganan barudak bujang? Saha jelemana, awéwé nu katangkep di lembur urang nu jadi mata-mata Walanda?
NINI IHOT : Cukup!
AKI MADI : Ké heula. Saha nu sok ngabaruntakeun rumah tangga deungeun? Saha? (MINAH NYEMPOD, NUTUPAN CEULINA).
NINI IHOT : Cukup! Pitenah...! Kabéh ogé pitenah! (MOLOTOT).
AKI MADI : Teu... teu bisa nyebutkeun pitenah. Sabab aya kénéh bukti séjén.
NINI IHOT : Mana?
AKI MADI : (NGARÉRÉT KA MINAH) Saha bapana nu sabenerna anak nyanéh téh? (MINAH NGARTIEUN KA NU DIMAKSUD KU AKI MADI, TERUS NUTUPAN CEULINA TEU KUAT NGADÉNGÉNA—SEDENGKEUN NINI IHOT BEUNGEUTNA JADI BEUKI BEUREUM).
NINI IHOT : Geus jempé Madi! (NYENTAK). Sabab kabéh ogé teu leupas tina pagawéan anjeun, Si Kurdi jeung Si Icih. Aranjeun kapan nu ngajual diri kuring ka Tuan Paksiong, nu cenah keur kapentingan perjoangan, lain kitu? Ayeuna anjeun rék mungkir? Aranjeun nu salah mah.
AKI MADI : Teu bisa! Anjeun nu salah mah.
NINI IHOT : Anjeun!
AKI MADI : Anjeun!
NINI IHOT : Anjeun!
AKI MADI : Anjeun!
NINI IHOT : Anjeueueueueueun...!!!
MINAH : Saruana ...!!! (AKI MADI JEUNG NINI IHOT JEMPÉ. MINAH TERUS INDIT KA KAMAR BARI NYEGRUK CEURIK).
NINI IHOT : (SOLILOQUI) Kiwari kami geus kolot, umur geus tunggang gunung. Tapi najan kitu kaceuceub Kami mo lipur ku kerejutna kulit, mo laas ku bodasna buuk. Kacida teuing atuh da aranjeun mah nganyenyeri téh. Kiwari kami boga karep, saméméh nyawa ninggalkeun raga, kami hayang babakti heula.
AKI MADI : (RADA JEBI) Naon? Rék babakti dédéngéan téh?
NINI IHOT : Enya bener! Naha kitu?
AKI MADI : Boga naon aya karep rék babakti téh?
NINI IHOT : Teu boga nanaon. Tapi aya haté nu kiwari ceuk kami mah nu bogana, geus deukeut-deukeut kana beresih, sabab saeutik-saeutik kami mimiti deui ngajalankeun sagala tetekon agama.
AKI MADI : Alaaah... ulah waka adigung kakara sakitu mah. Ari itu naon? (NUNJUK KANA PASARAN) Meunang maok éta téh, lin?
NINI IHOT : Oh éta. Kuring nyokot pasaran éta lantaran kairong mangpaatna leuwih gedé batan madaratna. Jeung deui, ku jalan kieu sugan saréréa nu ngadéngé jeung nyaho kana kajadian ieu bisa ngarti.
AKI MADI : (DI LUAR KADÉNGÉ SORA INCUING). Ah Ihot, saha nu rék ngartina, sedengkeun kuring sorangan teu ngarti.
NINI IHOT : Bodo! Belet! Bodo katotoloyoh! (INCUING TERUS NGELAK) Cing Madi, tangara naon éta sora manuk téh?
AKI MADI : Baheula mah éta sora téh ciciren yén bakal aya nu maot. (RADA NYECELÉH) Tapi hanajakal kuring mah teu percaya kana tahayul.
NINI IHOT : Keun baé teu percaya ogé. Tapi tadi anjeun bieu nyebutkeun yén éta sora téh ciciren bakal aya anu maot, lain kitu?
AKI MADI : Heueuh. Tapi, kuring teu percaya.
NINI IHOT : Minah! Minah ...! Saha di kampung urang nu gering parna? (MINAH TEU NGAJAWAB) Aéh heueuh si Kurdi kapan nu gering parna téh. Lain anjeun tadi tas ti si Kurdi, Madi?
AKI MADI : Enya! Naha naon kitu?
NINI IHOT : Moal salah deui, pasti si Kurdi nu dicabut nyawana ku Malaikat Ijroil téh, nuturkeun pamajikanana. Alus, alus .... Pasti nyawana hésé kaluar. Elok-elokan dina genggerong. Sukur ... sukur .... Malah kuduna mah diganggayong heula, ambéh karasa nyerina. Bongan, nyawa lamokot ku dosa atuh.
AKI MADI : (NYECELEH) Kuring teu percaya saeutik-eutik acan kana ucapan anjeun. Ngacaprak. Yeuh Ihot bisi teu nyaho, jodo, pati, bagja, jeung cilaka lain manusa nu nangtukeun.
NINI IHOT : Rék percaya rék henteu kuma dinya. Moal maksa. Tapi kuring boga kayakinan pasti si Kurdi nu paéh bieu téh.
AKI MADI : Kuring teu percaya.
NINI IHOT : Kajeun, ceuk kami ogé teu percaya mah.
AKI MADI : Kuring teu percaya.
NINI IHOT : Madi, déngékeun! Upama isukan mayit si Kurdi rék dikuburkeun, aéh, diruang. Éta pasaran ku kami moal dibikeun.
AKI MADI : Naha?
NINI IHOT : Sabab si Kurdi teu boga hak pikeun maké éta pasaran.
AKI MADI : Naon sababna?
NINI IHOT : Sabab kami inget kénéh. Waktu balaréa ubyag arudunan keur nyieun pasaran, kapan si Kurdi jeung si Icih mah teu méré sapésér-pésér acan. Malah mun teu salah mah, maranéhna kapan nu ngudagkeun anjing hérderna ogé. Atuh lalumpatan tah anu rék ménta sumbangan téh. Ku kituna, si Kurdi mah teu boga hak pikeun maké pasaran éta, ngarti? Lian ti éta, ku ayana si Kurdi di alam dunya, kaayaan lembur jadi kacida ruksakna. Sabab nya manéhna pisan nu ngadegkeun tempat palacuran, tempat maén. Manéhna nu mirucaan aya rénten. Jeung loba-loba deui kajahatan nu dipigawéna. Jadi wajar upama kuring kieu peta téh.
AKI MADI : Hot!
III
KEUR PANAS-PANASNA KU NU ADU RÉNYOM, TOROJOL ERUS DATANG MAKSUDNA RÉK NGABÉJAAN YÉN JURAGAN KURDI MAOT.
NINI IHOT : (NGETROK PANTO) Punten ...! (AKI MADI JEUNG NINI IHOT SILIH PELONG – JEMPLING) Punten...! (NGETROK PANTO DEUI).
AKI MADI : (BARENG JEUNG NINI IHOT) Mangga...!
NINI IHOT : Sok asup wé, da teu ditulakan. (KULUTRAK ERUS MUKA PANTO TERUS ASUP KA JERO).
AKI MADI : Geuning Erus. Hiap Rus ka jero!
NINI IHOT : Jang Erus? Sok diuk di dinya. (NUNJUK KANA KORSI).
AKI MADI : Tas ti mana, Rus?
ERUS : (BARI NGASONGKEUN LEUNGEUN KA AKI MADI JEUNG KA NINI IHOT – SASALAMAN) Ih apan tadi sareng Aki di nu tahlilan. Ari Aki mah teras mulih, abdi mah di ditu wé ngemitan Juragan Kurdi, da pikamelangeun. Upami teu ku urang nya ku saha deui da teu gaduheun putra. Ari wargi-wargina tararebih.
AKI MADI : Ari ayeuna kumaha?
ERUS : Sumuhun, euh.... (BINGUNG NYEBUTKEUNANA).
AKI MADI : Wales?
ERUS : Sanés.
AKI MADI : Na naon atuh?
ERUS : Numawi.
AKI MADI : Numawi kumaha? Ih mani hararésé Erus mah.
ERUS : (TUNGKUL – TERUS NINGALI KA AKI MADI) Parantos ngantunkeun.
AKI MADI : Innalillahi wa innailaihirrojiuun.
NINI IHOT : Alhamdulillah....
AKI MADI : (BARENG JEUNG ERUS) Hah?! (OLOHOK).
NINI IHOT : Alhamdulillahirrobilalamiin....
AKI MADI : (NYENTAK) Hot!? Nanaonan éta téh?
NINI IHOT : (TEU MALIRÉ KANA OMONGAN AKI MADI) Sukuuuur...sukur.... Nya, Madi? Ceuk kami ogé, pasti Si Kurdi nu paéh téh. Moal nyalahan deui atuh da. (KA ERUS) Aya béja naon deui, Rus?
ERUS : (KEUR BENGONG KAGEBAH – TERUS CURINGHAK) Su...su...muhun aya kénéh....
NINI IHOT : Naon?
ERUS : Abdi téh seja unjukan.... Tapi sateuacanna, abdi nyuhunkeun kaweningan galih Nini wiréh abdi parantos ngalakukeun kasalahan.
NINI IHOT : (CURIGA) Oh rék menta pasaran, nya? Keur Si Kurdi? Moal... moal dibikeun. Kuring geus jangji ka diri sorangan, moal mikeun éta pasaran dipaké ku Si Kurdi. Moal... moal.... Rujit kami mah....
AKI MADI : Hot! Ulah ka mana baé nyarita téh. Anjeun teu kudu ngéwa-ngéwa teuing ka Kurdi téh. Peupeuriheun keur hirup, cing atuh ari geus maot mah.
NINI IHOT : (KURAWEUD) Geus! Cukup Madi! Ti baheula ogé anjeun mah teu weléh mangmeunangkeun Si Kurdi. Ka kami mah salah jeung salah wé. Kitu salah, kieu salah. Ngan salah jeung salah wé kuring mah. Abong kéna ka adi téré.
AKI MADI : Enggeus! Bosen kuring mah ngadéngéna ogé.
NINI IHOT : Naha atuh?
ERUS : Ni... euh....
NINI IHOT : (NÉMPAS) Jang Erus, béjakeun nya engké ka ditu, teu aya kituh pasaran téh.
ERUS : Su... sumuhun.... Sareng abdi téh gaduh pisangemeun deui Ni.
NINI IHOT : Naon deui? (BINGUNG).
AKI MADI : Cing aya naon deui, Jang Erus?
NINI IHOT : Pok caritakeun. Tapi, upama rék mawa pasaran. Rék kumaha baé ogé moal dibikeun, ngarti?
ERUS : Ngartos.
NINI IHOT : Geura pok atuh!
ERUS : (MIMITI NYARITAKEUN) Kieu ieu téh Nini. Basa dua sasih ka pengker, abdi ka dieu badé nyanggakeun serat, nanging Ninina teu aya, nuju ka sérang. Minah sami teu aya, nuju ka padamelan.
NINI IHOT : (NÉMPAS) Surat ti saha?
AKI MADI : Ké sabar heula atuh, Hot.
ERUS : Serat ti Juragan Kurdi. (NINI IHOT KURAWEUD) Badé disimpen dina palupuh, dilebetkeun kana handapeun panto, sieun ical. Badé dipasihkeun ka tatangga, bilih dibuka. Da saur Juragan téh, “Omat ulah dikasasahakeun ieu surat teh,” cenah. Ku abdi téh dibantun deui wé. Ari lami-lami, da seueur padamelan, lat wé kana serat téh kahihilapkeun, émut-emut tadi basa badé ngawartosan ka dieu, abdi ka rorompok heula ngabantun jékét. Na ari goréhél téh aya serat tina saku. Énggal wé abdi téh ka dieu.
NINI IHOT : Mana suratna?
ERUS : (NGUSIWEL KANA SAKUNA) Ieu! (DIBIKEUN KA NINI IHOT)
NINI IHOT : (AMPLOP SURAT DIILIKAN TERUS DIBUKA – NYOBA DIBACA, TEU KABACA) Minah...! Pangmacakeun surat (MINAH TEU NGAJAWAB) Minah...!
ERUS : Upami teu sawios-wios mah, cobi ku abdi dipangmacakeun (TERUS NYOBA DIBACA) Ih aksara serat gening. Teu tiasa aksara kieu mah. Cobi ku Aki.
AKI MADI : Ih boro-boro ti peuting, ti beurang ogé teu kuat ari maca téh sok cirambay.
NINI IHOT : Minah! Minah...! Ih aya ku bandel anak-anakan téh. (MINAH DATANG BARI BAKETUT)
MINAH : Aya naon? (SANGGEUS NINGALI ERUS – ÉRAEUN) Euh... aya naon Ni?
NINI IHOT : Pangmacakeun surat! Tah diuk di dinya! (NUDUHKEUN KORSI GIGIREUN ERUS)
NINI IHOT : (BARI MIKEUN SURAT) Sing tarik macana.
MINAH : (NGARÉRÉT HEULA KA ERUS TERUS IMUT – BRAY SURAT DIBUKA) “Kahatur Ihot di bumi. Ihot nu ku kuring kacida dipihormatna muga ku datangna ieu surat henteu ngajadikeun rengat haté. Ihot, geus aya kana dua bulanna kuring jeung pamajikan kuring mimiti tiktikbrek. Geringan. Ceuk rarasaan, kuring geus moal lila deui kumelendang di alam Pawenangan ieu. Ku kituna kuring boga karep saméméh kuring maot, kuring hayang ngarasakeun heula ni’matna meunang panghampura ti anjeun. Sabab dosa kuring ka anjeun téh ceuk rarasaan mah bakal mapakan gunung Mahaméru. Kacida pisan gedéna. Mémang hanjakal, kuring sadar sanggeus sagala béak. Sanggeus umur ngan kari sakésétan napas biola. Harta béak dipaké uubar. Anak baraya geus teu boga. Kuring ngan gulang-guling kadua Icih. Ihot, kuring miharep pisan, sangkan anjeun ngahampura sagala dosa-perdosa kuring. Duh Ihot. Kuring moal kuat nandangan seuneu naraka nu panasna sabagian geus karasa ku kuring ayeuna. Ngan sakitu paménta ti kuring nu gedé dosa. Kurdi”
NINI IHOT : (SANGGEUS TAMAT DIBACA – NINI IHOT TUNGKUL –SIMPÉ)
AKI MADI : Hot? (KADENGE NINI IHOTNYERGRUK) Alhamdulillah....
NINI IHOT : Kurdi .... (TERUS CEURIK).
AKI MADI : Geus Ihot. Tong teuing dipaké sedih. Anggur urang doakeun ku urang sangkan maranéhna dihampura tina sagala dosana. Sabab kuring nyaho geus ampir opat bulan manéhna ngamimitian deui ngajalankeun ibadah ka Pangéran. Geus Ihot teu kudu sedih. (NINI IHOT BEUKI KAGAGAS).
ERUS : (BARI ARAP’AP-EUREUP’EUP) Hapunten wé Nini abdi. Wiréh éta serat ku abdi parantos katélér-télér.
AKI MADI : Keun waé Jang Erus, nu eunggeus mah. Da lain dihaja (NINI IHOT UNGGEUK-UNGGEUKAN TANDA SATUJU KANA OMONGAN AKI MADI).
NI IHOT : Madi, Kang... Euh Kurdi ... Kurdi ... (BARI NYUSUTAN CIPANON NINI IHOT NGAJAJANTENG KÉNÉH)
TAMAT
Rancaékék, Pébruari 1989


text:
Ari-ari
Ari-ari atawa tali ari-ari (Ind. tali pusat, Ing. umbilical cord) téh nyaéta organ efemeral (témporér) nu ukur aya di mamalia plaséntal bikang nalika reuneuh. Dina mamalia plaséntal, ari-ari téh nyaéta solobong nu nyambungkeun émbrio atawa fétus nu keur mekar kana balina. Ari-ari ngandung arteri jeung véna utama (hususna dua arteri umbilik jeung véna umbilik, nu kapendem dina jéli Wharton) pikeun ngasupkeun getih nu beunghar ku zat gizi jeung oksigén ti bali ka émbrio. Nalika borojol, ari-ari téh pegat. Sanggeus sababaraha poé, tungtung ari-ari nu nyésa bakal garing sarta lésot ninggalkeun tapak "tatu" leutik (bujal) dina beuteung. Di sababaraha masarakat, aya tradisi bapa neukteuk ari-ari orokna.
Di manusa, panjang ari-ari utun inji nu geus sampurna bisa nepi ka 50 cm kalawan diaméter 2 cm.
Getih ari[édit | édit sumber]
Anyaran ieu, kapendak yén getih nu aya dina ari-ari, nyaéta getih ari (cord blood), téh beunghar ku sél sirung (stem cell) nu can ngalaman diferensiasi (CD34+ jeung CD38-). Sél-sél getih ari ieu bisa dipaké pikeun cangkok sungsum tulang. Ku alesan ieu, najan masih kontroversi, kiwari mah sok aya kolot nu ngahaja ménta sangkan getih ari ieu dikumpulkeun sarta disimpen di bang getih ari (dina kaayaan beku), pikeun jaga bisi budakna perlu sél stém getih ari (misalna pikeun ngaganti sungsum tulang nu ancur nalika katarajang leukemia).
Masalah[édit | édit sumber]
Aya sababaraha kateunormalan nu bisa mangaruhan ari-ari, nu bisa ngabalukarkeun masalah, boh keur indungna atawa keur budakna:
- arteri umbilik tunggal (single umbilical artery)
- Umbilical cord prolapse
- Vasa previa
- Nuchal loops
- Umbilical cord knot
Sumber rujukan[édit | édit sumber]
- Umbilical cord, Wikipédia édisi basa Inggris per 15 Désémber 2005


text: rajah - kidung rahayu - sunda mekar - nataan gunung . kompilasi insturmen kacapi suling tembang cianjuran size: . 6 lagu kawih sunda kacapi suling tabuhan gelenyu .. Kacapi Suling Rajah Siliwangi. . Play and Download kumpulan instrumen kacapi suling tembang cianjuran tembang sunda KOMPILASI INSTURMEN KACAPI .. Kecapi Cianjuran Rajah Siliwangi Lagu MP3 download, . Kacapi Suling Rajah Siliwangi. . Tembang Sunda Cianjuran Rajah Oleh Barman S.. Rajah SIliwangi Tembang Sunda Kacapi Suling. 10.11.2010. KASS - Si Cepot Penca Dina Lakon Dewi Nila Ningrum. 06.08.2014. Terompet Sunda - Bangbung Hideung. 16.03.2015.. You can download Rajah Siliwangi Tembang Sunda Kacapi Suling mp3 songs, this is for review only. Buy original song on amazon, itunes or Official Rajah Siliwangi .. Rajah SIliwangi Tembang Sunda Kacapi Suling Duration: 2:51 - Source: youtube - FileType: .. RAJAH SUNDA RAJAH SILIWANG . Kacapi Suling - PANGAPUNGAN .wmv . 01. RAJAH SILIWANGI dan wangsit siliwangi . Jan 21, 2017 01/17.. Rajah SIliwangi Tembang Sunda Kacapi Suling Mp3. . Tembang Sunda Islami Kacapi Suling Mp3. Filename : Demi Wanci - Tembang Sunda Islami Kacapi Suling.mp3 Size : N/A. RAJAH SUNDA SILIWANGI amit ampun nun paralun ka Gusti nu Maha Suci neda pangjiad pangraksa para abdi-abdi seni seja . Rajah SIliwangi Tembang Sunda Kacapi Suling.. mp3dia.com Free download mp3 music song Rajah Siliwangi Tembang Sunda Kacapi Suling , Free download music mp3 Rajah Siliwangi Tembang Sunda Kacapi Suling wit size 3 .. Kecapi suling masih berhubungan dengan tembang Sunda. kacapi . Kacapi suling - Rajah kujang sunda; . Free Download lagu Hip Hop Sunda Siliwangi squad Full .. Download Lagu Kacapi Suling 'Rajah Galunggung' Mp3 Gratis, . Rajah SIliwangi Tembang Sunda Kacapi Suling.mp3. Carita Mundinglaya Dikusumah - Kacapi Kidung Pantun .. Listen and Download Kacapi Suling Rajah Siliwangi mp3 - Up to date free Kacapi Suling Rajah Siliwangi songs by Mp3bear1.me. Kacapi Suling Rajah Siliwangi Mp3 is popular Free Mp3.. Free Lagu Sunda Prabu Siliwangi mp3 download size : 2.37 MB, get it music free mp3 Lagu Sunda Prabu Siliwangi. . rajah siliwangi tembang sunda kacapi suling mp3.. Download Lagu Rajah SIliwangi Tembang Sunda Kacapi Suling Mp3 Gratis, Free Download Mp3 Rajah SIliwangi Tembang Sunda Kacapi Suling Musik Hits, Gudang Lagu Mp3 Terbaru. Kacapi Suling Rajah Siliwangi, Gudang download lagu mp3 dan video clips gratis terbesar dan terlengkap di dunia, update file lagu mp3 dan video clips dalam hitungan .. Rajah Siliwangi Tembang Sunda Kacapi Suling is popular Free Mp3. You can download or play Rajah Siliwangi Tembang Sunda Kacapi Suling with best mp3 quality online .. Listen or download Rajah Siliwangi Tembang Sunda Kacapi Suling music song for free.. Download Songs Lirik Tembang Sunda Rajah Siliwangi only for review course, . Rajah SIliwangi Tembang Sunda Kacapi Suling . Listen. Download. Fast Download.. Download Kacapi Suling Sunda Full Instrumental Bikin Suasana Hati Sejuk Alunan musik kacapi suling sunda seakan . rajah siliwangi tembang sunda kacapi suling mp3.. Download Songs Tembang Instrumental Suling Sunda only for review course, Buy Cassette or CD / VCD original from the album Tembang Instrumental. Kacapi Suling Rajah Siliwangi, Gudang download lagu mp3 dan video clips gratis terbesar dan terlengkap di dunia, update file lagu mp3 dan video clips dalam hitungan .. LAGU KIDUNG SUNDA MISTIS MP3 Download (3.59 MB), Video 3gp & mp4. . Rajah Siliwangi Tembang Sunda Kacapi Suling 4.57 MB 8:00 min. Download Play. Kesurupan Bangbung .. Rajah SIliwangi Tembang Sunda Kacapi Suling . Mix - Rajah SIliwangi Tembang Sunda Kacapi Suling YouTube; RAJAH & KUJANG SUNDA - Duration: 6:53.. rajah siliwangi tembang sunda kacapi suling mp3. . More Info: Kacapi Suling Rajah Siliwangi Nanang Supriatna bitrate: 480p,240p type: mp4 & 3gp. Play. Download.. Lirik Kawih Rajah Siliwangi, Free Download or Playing Mp3 Music or Video. . Rajah SIliwangi Tembang Sunda Kacapi Suling Mp3. by Nanang Supriatna N/A N/A.. Play and Listen euis purnama bulan tumanggal cipt ida ahman tembang sunda kawih sunda mamaos kacapi suling tembang sunda traditional music indonesia . RAJAH SILIWANGI.. rajah sunda siliwangi size: 8.16 MB . rajah siliwangi tembang sunda kacapi suling size: 3.87 MB . kacapi suling rajah galunggung size: .. TEMBANG SUNDA ISLAMI KACAPI SULING MP3 Download (4.57 MB), Video 3gp & mp4. . Rajah Siliwangi Tembang Sunda Kacapi Suling 3.64 MB 5:06 min. Download Play.. Download Mp3 Rajah Siliwangi Tembang Sunda Kacapi Free! Get your favorite music on song.axomlive.com. Here is a few music search results of Rajah Siliwangi Tembang .. You can download Rajah Siliwangi Tembang Sunda Kacapi Suling mp3 songs, this is for review only. Buy original song on amazon, itunes or Official Rajah Siliwangi .. Download Mp3 Rajah Siliwangi Tembang Sunda Kacapi Free! Get your favorite music on song.axomlive.com. Here is a few music search results of Rajah Siliwangi Tembang .. Tembang Sunda Cianjuran Rajah . Rajah SIliwangi Tembang Sunda Kacapi Suling Duration: . 53075fed5d hooligans storm over europe crackmanisha koirala fuck video peperonitydownload film one piece episode 641instmankFirdous physiologydownload ufc undisputed 3 pc completo torrentelectrical machines by ashfaq hussain free download.rarMILF named Meg (450 pics).7zkade s dark embrace epub downloadgoogle kannada movie songs ringtones free downloadgolkesmalayalam actress sreekutty hot nude mms video mobile download